open-index/open-wikipedia-markdown huggingface dataset:
എടവക ഗ്രാമപഞ്ചായത്ത്

വയനാട് ജില്ലയിലെ മാനന്തവാടി താലൂക്കിൽ മാനന്തവാടി ബ്ലോക്കിൽ പെട്ട ഒരു ഗ്രാമപഞ്ചായത്ത് ആണ്‌ **എടവക**. ഗ്രാമപഞ്ചായത്തിന്റെ വിസ്തീർണം 47.26 ചതുരശ്രകിലോമീറ്ററാണ്‌. അതിരുകൾ: വടക്കുഭാഗത്ത് മാനന്തവാടി പുഴയും, തവിഞ്ഞാൽ, മാനന്തവാടി പഞ്ചായത്തുകളും, കിഴക്കുഭാഗത്ത് പനമരം പഞ്ചായത്തും, തെക്കുഭാഗത്ത് വെള്ളമുണ്ട പഞ്ചായത്തും, പടിഞ്ഞാറുഭാഗത്ത് തൊണ്ടർനാട് പഞ്ചായത്തുമാണ്.
2001 ലെ സെൻസസ് പ്രകാരം എടവക ഗ്രാമപഞ്ചായത്തിലെ ജനസംഖ്യ 24746 ഉം സാക്ഷരത 86.45% ഉം ആണ്‌.

## വാർഡുകൾ
ആകെ 19 വാർഡുകളാണ് എടവക ഗ്രാമപഞ്ചായത്തിലുള്ളത്. 

## അവലംബം
*http://www.trend.kerala.gov.in  
*http://lsgkerala.in/ 
*Census data 2001

വർഗ്ഗം:വയനാട് ജില്ലയിലെ ഗ്രാമപഞ്ചായത്തുകൾ
മീനങ്ങാടി ഗ്രാമപഞ്ചായത്ത്

**<big>ഇൻഡ്യയിലെ ആദ്യത്തെ കാർബൺ ന്യൂട്രൽ പഞ്ചായത്ത് മീനാങ്ങാടി</big>** വയനാട് ജില്ലയിലെ സുൽത്താൻ ബത്തേരി താലൂക്കിൽ സുൽത്താൻ ബത്തേരി ബ്ലോക്കിൽ പെട്ട ഒരു ഗ്രാമപഞ്ചായത്ത് ആണ്‌ മീനങ്ങാടി. ഗ്രാമപഞ്ചായത്തിന്റെ വിസ്തീർണം 53.52 ചതുരശ്രകിലോമീറ്ററാണ്‌.അതിരുകൾ :വടക്കുഭാഗത്ത് പൂതാടി പഞ്ചായത്തും കിഴക്കുഭാഗത്ത് സുൽത്താൻ ബത്തേരി പഞ്ചായത്തും, തെക്കുഭാഗത്ത് അമ്പലവയൽ പഞ്ചായത്തും, പടിഞ്ഞാറുഭാഗത്ത് മുട്ടിൽ പഞ്ചായത്തുമാണ്. മീനങ്ങാടി മത്സ്യാവതാര മഹാവിഷ്ണുക്ഷേത്രം കേരളത്തിലെ മത്സ്യാവതാര പ്രതിഷ്ഠയുള്ള ഏക ക്ഷേത്രമാണ്. സ്ഥലനാമത്തിനുതന്നെ കാരണമായ ക്ഷേത്രമാണിത്.

2001-ലെ സെൻസസ് പ്രകാരം മീനങ്ങാടി ഗ്രാമപഞ്ചായത്തിലെ ജനസംഖ്യ 28573 ഉം സാക്ഷരത 84.06% ഉം ആണ്‌.

## അവലംബങ്ങൾ

* http://www.trend.kerala.gov.in  
* http://lsgkerala.in/ 
* Census data 2001

വർഗ്ഗം:വയനാട് ജില്ലയിലെ ഗ്രാമപഞ്ചായത്തുകൾ
തവിഞ്ഞാൽ ഗ്രാമപഞ്ചായത്ത്

വയനാട് ജില്ലയിലെ മാനന്തവാടി താലൂക്കിൽ മാനന്തവാടി ബ്ലോക്കിൽ പെട്ട ഒരു ഗ്രാമപഞ്ചായത്ത് ആണ്‌ **തവിഞ്ഞാൽ**. ഗ്രാമപഞ്ചായത്തിന്റെ വിസ്തീർണം 142.3  ചതുരശ്രകിലോമീറ്ററാണ്‌. അതിരുകൾ: വടക്കുഭാഗത്ത്  തിരുനെല്ലി പഞ്ചായത്തും, കിഴക്കുഭാഗത്ത് മാനന്തവാടി പഞ്ചായത്തും, തെക്കുഭാഗത്ത് തൊണ്ടാർനാട്, എടവക പഞ്ചായത്തുകളും, പടിഞ്ഞാറുഭാഗത്ത് തൊണ്ടാർനാട് പഞ്ചായത്തുമാണ്.വളരെ ഏറെ പ്രകൃതി സൗന്ദര്യം ഉള്ള ഗ്രാമീണ മേഖലയാണ് തവിഞ്ഞാൽ .പരിസൺ ,പെരിയ പീക്ക് എന്നീ കമ്പനികളുടെ വലിയ തേയില തോട്ടം തവിഞ്ഞാൽ ന്റെ ഭംഗിയും സമ്പത്തും ആണ് .വയനാടിനെ കണ്ണൂരുമായി ബന്ധിപ്പിക്കുന്ന പെരിയ ചുരം , പാൽചുരം എന്നിവ തവിഞ്ഞാൽ പഞ്ചായത്തിലാണ് .വയനാട്ടിലെ പ്രമുഖ ഇക്കോ ടൂറിസം സ്പോട് ആയ മുനീശ്വരൻ കുന്ന് ഇവിടെ ആണ് 

2001 ലെ സെൻസസ് പ്രകാരം തവിഞ്ഞാൽ ഗ്രാമപഞ്ചായത്തിലെ ജനസംഖ്യ 38307   ഉം സാക്ഷരത 82.24% ഉം ആണ്‌.

## അവലംബം
*http://www.trend.kerala.gov.in  
*http://lsgkerala.in/ 
*Census data 2001

വർഗ്ഗം:വയനാട് ജില്ലയിലെ ഗ്രാമപഞ്ചായത്തുകൾ
മാനന്തവാടി നഗരസഭ

ലഘുചിത്രം|Sunni Mosque, Mananthavady

വയനാട് ജില്ലയിലെ മാനന്തവാടി താലൂക്കിൽ പെട്ട ഒരു നഗരസഭയാണ്‌ **മാനന്തവാടി നഗരസഭ**.വലുപ്പം കണക്കാക്കിയാൽ കേരളത്തിലെ ഏറ്റവും വലിയ മുനിസിപ്പാലിറ്റി ആണ് മാനന്തവാടി. നഗരസഭയുടെ വിസ്തീർണം 80.1 ചതുരശ്രകിലോമീറ്ററാണ്‌.അതിരുകൾ :വടക്കുഭാഗത്ത് തിരുനെല്ലി പഞ്ചായത്തും, തെക്കുഭാഗത്ത് കബനീനദിയും, പടിഞ്ഞാറുഭാഗത്ത് തവിഞ്ഞാൽ പഞ്ചായത്തും, കിഴക്കുഭാഗത്ത് കബനി നദിയുമാണ്. കേരളത്തിലെ വടക്കൻ മലയോര ജില്ലയായ വയനാട്ടിലെ ഒരു ചെറിയ പട്ടണമായ **മാനന്തവാടി** കബനീ നദിയുടെ ഉപനദിയായ മാനന്തവാടി പുഴയോട് ചേർന്ന് കിടക്കുന്നു. ഒരു കാലത്ത്‌ പഴശ്ശി രാജവംശം ഭരിച്ചിരുന്ന ഇവിടെയാണ്‌ പഴശ്ശി രാജാവിനെ അടക്കം ചെയ്തിരിക്കുന്നത്. ആദിവാസി മഹാസഭയുടെ ആസ്ഥാനം ഇവിടെയാണ്‌. വയനാട്ടിലെ ഗോത്രവർഗങ്ങളും, പാവപ്പെട്ട രോഗികളും പ്രധാനമായി ആശ്രയിക്കുന്ന വയനാട്‌ ജില്ലാ ആശുപത്രി ഈ പട്ടണത്തിലാണ്. പ്രസിദ്ധമായ ഹിന്ദു തീർഥാടന കേന്ദ്രമായ തിരുനെല്ലി ക്ഷേത്രം ഇവിടെ നിന്നും മുപ്പത്തി അഞ്ചു കിലോമീറ്റർ ദൂരെയാണ്. 

കേരളത്തിലെ ഏറ്റവും വിസ്തൃതമായ നഗരസഭകളിൽ രണ്ടാം സ്ഥാനത്താണ്. 36 വാർഡുകൾ ഇവിടെയുണ്ട്. 1962ൽ രൂപം കൊണ്ട മാനന്തവാടി ഗ്രാമപഞ്ചായത്തിനെ 2015ൽ നഗരസഭയാക്കി ഉയർത്തുകയായിരുന്നു. 2015 നവംബറിൽ നഗരസഭയിലേയ്ക്ക് ആദ്യ തിരഞ്ഞെടുപ്പ് നടന്നു.

വർഗ്ഗം:വയനാട് ജില്ലയിലെ നഗരസഭകൾ
പൊഴുതന ഗ്രാമപഞ്ചായത്ത്

വയനാട് ജില്ലയിലെ വൈത്തിരി താലൂക്കിൽ കൽപ്പറ്റ ബ്ലോക്കിൽപെട്ട ഒരു ഗ്രാമപഞ്ചായത്ത് ആണ്‌ പൊഴുതന. ജില്ലാ ആസ്ഥാനമായ കൽപ്പറ്റയിൽ നിന്നും 17 കിലോമീറ്റർ അകലെ സ്ഥിതി ചെയ്യുന്നു. പൊഴുതന  ഗ്രാമപഞ്ചായത്തിന്റെ വിസ്തീർണം 71.3  ചതുരശ്രകിലോമീറ്ററാണ്‌.അതിരുകൾ കിഴക്ക് കൽപ്പറ്റ മുനിസിപ്പാലിറ്റി, വെങ്ങപ്പിള്ളി പഞ്ചായത്ത്, പടിഞ്ഞാറ് കൂരാചുണ്ട് പുതുപ്പാടി പഞ്ചായത്ത്, തെക്ക് 
 വൈത്തിരി പഞ്ചായത്ത്, വടക്ക് തരിയോട് പഞ്ചായത്ത് എന്നിവയാണ്. സമുദ്രനിരപ്പിൽ നിന്ന് 2100 അടി ഉയരത്തിൽ സ്ഥിതി ചെയ്യുന്ന പ്രദേശമാണ്‌ പൊഴുതന

2001 ലെ സെൻസസ് പ്രകാരം പൊഴുതന ഗ്രാമപഞ്ചായത്തിലെ ജനസംഖ്യ 16229   ഉം സാക്ഷരത 79.89% ഉം ആണ്‌.

## അവലംബം
*http://www.trend.kerala.gov.in  
*http://lsgkerala.in/ 
*Census data 2001

വർഗ്ഗം:വയനാട് ജില്ലയിലെ ഗ്രാമപഞ്ചായത്തുകൾ
ഐൽ ഒഫ് മാൻ

ഐറിഷ് കടലിൽ ബ്രിട്ടീഷ് ദ്വിപുകളുടെ വടക്കു പടിഞ്ഞാറു തീരത്തുനിന്ന് 56 കിലോമീറ്റർ അകലെയായി സ്ഥിതിചെയ്യുന്ന ദ്വീപ്.  യുണൈറ്റഡ് കിങ്ഡത്തിന്റെ അധികാരാതൃത്തിയിൽ പെടുന്ന **ഐൽ ഒഫ് മാൻ** ഒരു വിനോദസഞ്ചാര കേന്ദ്രമെന്ന നിലയിലാണ് പ്രാധാന്യം നേടിയിരിക്കുനത്.  താരതമ്യേന തണുപ്പുകുറഞ്ഞ ശൈത്യകാലവും താപനിലകുറഞ്ഞ ഉഷ്ണകാലവും ചേർന്ന സുഖകരമായ കാലാവസ്ഥയുള്ള ഈ ദ്വീപ് ബ്രിട്ടീഷുകാരുടെ ഒഴിവുകാല വിനോദകേന്ദ്രമായി തീർന്നിരിക്കുന്നു.

## കൃഷിയും വ്യവസായവും

518 ച. കി. മീ. വിസ്തീർണമുള്ള ഈ ദ്വീപിന്റെ മധ്യഭാഗത്ത് തെക്കുവടക്കായി തരിശായ മൊട്ടക്കുന്നുകളുടെ ഒരു നിര കാണാം. ഇവയ്ക്കുചുറ്റും കൃഷിക്കുപയുക്തമായ നിരന്ന പ്രദേശമാണുള്ളത്. ഓട്സ് ആണ് പ്രധാനവിള. ആടുവളർത്തൽ അഭിവൃദ്ധിപ്പെട്ടിരിക്കുന്നു. തന്മൂലം ക്ഷീരസംബന്ധിയായ വ്യവസായങ്ങളും വികസിച്ചിട്ടുണ്ട്. ഈ ദ്വീപിന് ചുറ്റുമുള്ള കടലുകളിൽ സമ്പദ്പ്രധാനമായ ഹെറിങ്മത്സ്യം സമൃദ്ധമായുണ്ട്. മീൻപിടിത്തവും ഉപ്പിട്ടുണക്കിയ ഹെറിങ്ങിന്റെ കയറ്റുമതിയും ഈ ദ്വീപിലെ പ്രധാന വ്യവസായമായി വളർന്നിരിക്കുന്നു. സ്കോട്ടുലൻഡുകാരായ കുടിയേറ്റക്കാരാണ് പൊതുവേ മത്സ്യബന്ധനത്തിൽ ഏർപ്പെട്ടിട്ടുള്ളത്. ജനങ്ങളിൽ ഭൂരിപക്ഷവും സ്കാൻഡിനേവിയയിൽ നിന്ന് കുടിയേറിയ സെൽറ്റിക് വിഭാഗക്കാരാണ്. മെഥേഡിസ്റ്റ്, ചർച്ച് ഒഫ് ഇംഗ്ലണ്ട്, റോമൻ കത്തോലിക്കർ തുടങ്ങി ക്രിസ്തുമതത്തിന്റെ അവാന്തര വിഭാഗങ്ങൾക്ക് ഇവിടെ ഗണ്യമായ സംഖ്യാബലമുണ്ട്. ഐൽ ഒഫ് മാനിലെ പ്രധാന വരുമാനമാർഗ്ഗം ടൂറിസം ആണ്; പ്രതിവർഷം ഏതാണ്ട് അഞ്ചു ലക്ഷത്തോളം ബ്രിട്ടീഷുകാർ തങ്ങളുടെ ഒഴിവുകാലം കഴിച്ചുകൂട്ടുവനായി ഈ ദ്വീപിൽ എത്തിച്ചേരുന്നു.

## സ്വയംഭരണം

ബ്രിട്ടീഷ് രാജാവ് അഥവാ രാജ്ഞി നിയമിക്കുന്ന ഗവർണറാണ് ഈ ദ്വീപിലെ ഭരണത്തലവൻ.  ഗർണറെ ഉപദേശിക്കുവാനായി തെരഞ്ഞെടുക്കപ്പെട്ട ജനപ്രധിനിധി സഭയുമുണ്ട്.  പാരമ്പര്യ ക്രമത്തിനു മുൻ‌‌തൂക്കം നൽകുന്ന തനതായ നിയമവ്യവസ്ഥകളെ അടിസ്ഥാനമാക്കിയുള്ള സ്വയംഭരണമാണ് ഇവിടെ നിലവിലുള്ളത്.  തലസ്ഥാനം ഡഗ്ലസ്.  

## അവലംബം

## പുറംകണ്ണികൾ

*  http://www.answers.com/topic/isle-of-man
*  http://www.bbc.co.uk/isleofman/content/image_galleries/ttcourse_gallery.shtml?1
*  http://www.isleofman.worldweb.com/ 

വർഗ്ഗം:ദ്വീപുകൾ
വർഗ്ഗം:ദ്വീപ് രാജ്യങ്ങൾ
പ്യാജിയോ

പ്രമുഖ ഇറ്റാലിയൻ വാഹന നിർമ്മാണ കമ്പനിയാണ് പ്യാജിയോ.ഇരു ചക്ര വാഹനങ്ങൾ,ആഡംബര കാറുകൾ,ട്രക്കുകൾ തുടങ്ങി വിവിധ വാഹനങ്ങളുടെ നിർമ്മാണ മേഖലകളിൽ ഇവർ പ്രവർത്തിച്ചു വരുന്നു.
## ചരിത്രം
ആദ്യകാലങ്ങളിൽ തീവണ്ടി വാഗണുകളാണ് പ്യാജിയോ നിർമ്മിച്ചു കൊണ്ടിരുന്നത്. രണ്ടാം ലോക മഹായുദ്ധകാലത്ത് വിമാനങ്ങളുടെ നിർമ്മാണവും അവർ ഏറ്റെടുക്കുകയുണ്ടായി.
## ഇന്ത്യയിൽ
പ്യാജിയോ വെഹിക്കിൾസ് പ്രൈവറ്റ് ലിമിറ്റഡ് എന്ന പേരിലാണ് ഇന്ത്യയിൽ  പ്യാജിയോ പ്രവർത്തിക്കുന്നത്. പ്രധാനമായും ഓട്ടോ റിക്ഷകളുടെയും ചെറു ട്രക്കുകളുടെയും നിർമ്മാണവും വിപണനവും ആണ് ഇന്ത്യയിൽ നടത്തുന്നത്.പൂനയിലാണ് കമ്പനിയുടെ ആസ്ഥാനം.
## പ്രസിദ്ധ ബ്രാന്റുകൾ
*വെസ്പ - ഇരു ചക്രവാഹനം
*ആപേ - ഓട്ടോ റിക്ഷ

## അവലംബം

## പുറത്തേക്കുള്ള കണ്ണികൾ

* Official Piaggio website 
* Official Piaggio Group website
ത

മലയാള അക്ഷരമാലയിലെ പതിനാറാമത്തെ വ്യഞ്ജനമാണ് **ത**. തവർഗത്തിലെ ഒന്നാക്ഷരമായ "ത" ഒരു ഖരമാണ്.

=തകാരം =
മലയാള അക്ഷരമാലയിലെ പതിനാറാമത്തെ വ്യഞ്ജനമാണു് **ത** എന്ന അക്ഷരം. 'ത' വർഗ്ഗത്തിലെ ഖരമായ ഈ വ്യഞ്ജനം നാദരഹിതവും അല്പപ്രാണവുമായ വിരാമമാണ്. നാക്കിന്റെ അഗ്രം പല്ലുകളുടെ ഉൾഭാഗത്തു് സ്പർശിച്ചുകൊണ്ടു് ഉച്ചരിക്കപ്പെടുന്നു. ദന്ത്യവർഗത്തിലെ ആദ്യവ്യഞ്ജനമായ 'ത' മിക്ക ഉത്തരേന്ത്യൻ ഭാഷകളിലും തമിഴ് ഒഴികെയുള്ള ദ്രാവിഡഭാഷകളിലും പതിനാറാമത്തെ വ്യഞ്ജനമാണ്. തമിഴിൽ ഏഴാമത്തെ വ്യഞ്ജനമാണിത്.

ഉച്ചാരണസൗകര്യത്തിന് വ്യഞ്ജനങ്ങളോട് 'അ' ചേർത്ത് ഉച്ചരിക്കുന്നരീതിയിൽ 'ത്' എന്നതിനോട് 'അ' ചേർന്നരൂപം

(ത = ത്+അ). മറ്റു സ്വരങ്ങൾ ചേരുമ്പോൾ താ, തി, തീ, തു, തൂ, തൃ, തെ, തേ, തൈ, തൊ, തോ, തൗ എന്നീ ലിപിരൂപങ്ങളുണ്ടാകുന്നു.

'ത' കാരം ചേർന്നുവരുന്ന സംസ്കൃതപദങ്ങൾ തത്സമങ്ങളായും തദ്ഭവങ്ങളായും പ്രയോഗത്തിലുണ്ട്. 

അ, ഇ, എ, ഐ എന്നീ സ്വരങ്ങളെ തുടർന്നു വരുന്ന 'ത' കാരം താലവ്യാദേശം വന്ന് 'ച' ആയി മാറുന്നു. 
:ഉദാ: 
::പിത്തള -പിച്ചള. 
മലയാള ഭാഷയുടെ ചരിത്രത്തിൽ പ്രധാനപ്പെട്ട ഒരു വർണ വികാരമാണിത്. പല പദങ്ങളും ഈ വർണവികാരം കൊണ്ട് രൂപം മാറുന്നു.

ഭൂതകാല പ്രത്യയമായ 'തു' താലവ്യാദേശം കൊണ്ട് 'ച' യും (അടിച്ച, തുണച്ചു) മൂർധന്യ വ്യഞ്ജനാന്ത പദങ്ങളോടു ചേരുമ്പോൾ 'ട' യും വർത്സ്യങ്ങളോടു ചേരുമ്പോൾ വർത്സ്യവും (കണ്ടു, ചുട്ടു, നീണ്ട്, വിറ്റു) ആയി മാറുന്നു.

പ്രകൃതിയുടെ അന്ത്യവ്യഞ്ജനം വർത്സ്യമാണെങ്കിൽ 'ത' കാരാഗമവും തുടർന്ന് അനുനാസികാദേശവും വന്ന് 'ത' 'ന' ആയി മാറുന്നു ഉദാ. വളർന്നു, നിന്നു.

മൂർധന്യമായ 'ഴ'എന്ന വ്യഞ്ജനത്തോട് ചേരുമ്പോൾ 'ത' കാരത്തിന് മൂർധന്യാദേശവും അനുനാസികത്വവും വന്ന് 'ണ' ആയി മാറുന്നു (കമിണ്ണു-കമിഴ്ന്നു; താണ്ണു-താഴ്ന്നു).

താലവ്യസ്വരാന്തങ്ങളായ പ്രകൃതികളോടു ചേരുമ്പോൾ 'ത'കാരം താലവ്യാദേശവും അനുനാസികാദേശവും വന്ന് 'ഞ' ആകുന്നു. ഉദാ. അടഞ്ഞു. 

സംസ്കൃതപദങ്ങളിലെ ഥ, ദ, ധ, ശ, സ, എന്നിവയ്ക്കു പകരമായി തദ്ഭവങ്ങളിൽ 'ത' ഉപയോഗിക്കുന്നു. വീഥി-വീതി, ദേവൻ-തേവൻ, ധരണി-തരണി, ശ്രീ-തിരു(തിരി), സൂചി-തൂചി.

പ്രാചീനമലയാളത്തിൽ പ്രയോഗത്തിലുണ്ടായിരുന്ന 'ത' ചേർന്ന വ്യഞ്ജന സംയുക്തങ്ങൾ അനുനാസികാതിപ്രസരം തുടങ്ങിയ വർണവികാരങ്ങൾ കൊണ്ട് ഇല്ലാതായി. ഉദാ. ർന്ത-ചാർന്തോൻ, ള്ന്ത-വീൾന്തു, ഴ്ന്ത-വാഴ്ന്താൻ.

ഈ ദന്ത്യവ്യഞ്ജനം പദാദിയിലും പദമധ്യത്തിലും വരുന്നു. 

സ്വരമോ മധ്യമമോ പരമാകുമ്പോൾ 'ത' കാരത്തിന് വ്യക്തമായ ഉച്ചാരണവും മറ്റു സാഹചര്യങ്ങളിൽ പലപ്പോഴും 'ല' കാരച്ഛായയിൽ ഉച്ചാരണവും കാണുന്നു.

ഉദാ. അതെന്ത്, ശരത്കാലം വശാൽ - കേരള പാണിനീയം (പീഠിക).

സംയുക്താക്ഷരങ്ങളിൽ ആദ്യഘടകമായിവരുന്ന 'ത' കാരം 'ല' കാരച്ഛായയിൽ മലയാളികൾ ഉച്ചരിക്കാറുണ്ട്. ഈ ഉച്ചാരണം എഴുത്തിനെ ഒരളവുവരെ സ്വാധീനിക്കുകയാൽ 'ത'യുടെ വ്യഞ്ജനാംശം മാത്രം കുറിക്കാൻ 'ൽ' എന്ന ലിപി 'ല' കാരോച്ചാരണത്തോടെ ഉപയോഗിക്കാറുണ്ട്. ഉത്പത്തി-ഉൽപ്പത്തി, സത്കാരം - സൽക്കാരം. 

ചില പദങ്ങളിൽ പദാദിയിലും പദമധ്യത്തിലും 'ത' കാരത്തിന് 'സ'കാരം ആദേശമായി വരുന്നു. ഉദാ. തമ്പ്രാക്കൾ-സമ്പ്രാക്കൾ, മൂത്തത്-മൂസ്സത്.

പദമധ്യത്തിലെ 'ത' കാരം മൃദു ഉച്ചാരണംകൊണ്ട് ചിലയിടത്തു ലോപിക്കുന്നു. ഉദാ. നമ്പൂതിരി-നമ്പൂരി, സാമൂതിരി-സാമൂരി.

വ്യഞ്ജനങ്ങളുടെ ഇരട്ടിപ്പ്, മറ്റു വ്യഞ്ജനങ്ങളുമായുള്ള ചേർച്ച എന്നിവ വ്യക്തമാക്കുന്ന ചില ഉദാഹരണങ്ങൾ ഇവിടെ ചേർക്കുന്നു.

ത്ത്വ, ത്ക്ക, ത്പ്ര, ത്മ്യ, ത്യ. തത്ത്വം, ശരത്ക്കാലം, ഉത്പ്രേക്ഷ, താദാത്മ്യം, സത്യം.

=അവലംബം=

വർഗ്ഗം:മലയാളം അക്ഷരങ്ങൾ
ഫോർമുല വൺ

ലഘുചിത്രം|ജുവാൻ മാനുവൽ ഫാംഗിയോ 1954, 1955 കിരീടങ്ങൾ നേടിയ മെഴ്‌സിഡസ് ബെൻസ് W196-ൻ്റെ ചിത്രം.
കാറോട്ട മൽസരങ്ങളിൽ അത്യുന്നതം. അന്താരാഷ്ട്ര വാഹന സംഘടനയാണ് (FIA) (Fédération Internationale de l'Automobile's ) ഫോർമുല വൺ മത്സരങ്ങൾ നടത്തുന്നത്. ലോകത്തെ പല രാജ്യങ്ങളിലുള്ള ട്രാക്കുകളിൽ നടക്കുന്ന മത്സരങ്ങളിൽ ഏറ്റവും അധികം പോയിന്റ്‌ നേടി വിജയിക്കുന്ന ആൾ ആ കൊല്ലത്തെ ലോക ചാമ്പ്യൻ ആകുന്നു.

￼M ￼

## 2010 മത്സരങ്ങൾ
ബ്രിട്ടെന്റെ ജെൻസൺ ബട്ടൺ ആണ് നിലവിലുള്ള (2009) ജേതാവ്. 2010ൽ നാലു പൂർവ ജേതാക്കൾ മത്സര രംഗത്തുണ്ട് - 2005, 2006 ജേതാവ് ഫെർണാണ്ടോ അലോണ്സോ, 2008 ജേതാവ് ഹാമിൽട്ടൻ, ഏഴ് തവണ (1994,95,2000-2004) ) ജേതാവായ മൈക്കൾ ഷൂമാക്കർ.

## പോയിന്റ് നില

## അവലംബം

## പുറമെ നിന്നുള്ള കണ്ണികൾ
http://www.formula1.com

വർഗ്ഗം:കാറോട്ടമത്സരങ്ങൾ
രാജമാണിക്യം

അൻ‌വർ റഷീദിന്റെ സംവിധാനത്തിൽ മമ്മൂട്ടി, റഹ്മാൻ, മനോജ്‌ കെ. ജയൻ, രഞ്ജിത്ത്, ഭീമൻ രഘു എന്നിവർ പ്രധാന വേഷങ്ങളിൽ അഭിനയിച്ച് 2005-ൽ പ്രദർശനത്തിനെത്തിയ ഒരു മലയാള ചലച്ചിത്രമാണ് ***രാജമാണിക്യം***. വലിയ വീട്ടിൽ മൂവി ഇന്റർനാഷണലിന്റെ ബാനറിൽ സിറാജ് വലിയ വീട്ടിൽ നിർമ്മിച്ച ഈ ചിത്രം വലിയ വീട്ടിൽ റിലീസ് ആണ് വിതരണം ചെയ്തത്. കഥ, തിരക്കഥ, സംഭാഷണം എന്നിവ നിർവ്വഹിച്ചത് ടി.എ. ഷാഹിദ് ആണ്. ഈ ചലച്ചിത്രത്തിൽ, മമ്മൂട്ടിയുടെ തിരുവനന്തപുരം ശൈലിയിലുള്ള സംഭാഷണ രീതി ശ്രദ്ധേയമാണ്.

## അഭിനേതാക്കൾ
* മമ്മൂട്ടി – രാജമാണിക്യം/ബെല്ലാരി രാജ
* സായി കുമാർ – രാജരത്നം പിള്ള
* മനോജ്‌ കെ. ജയൻ – രാജശെൽ‌വം
* റഹ്‌മാൻ – രാജു
* രഞ്ജിത് – സൈമൺ നാടാർ
* ഭീമൻ രഘു – വർക്കിച്ചൻ
* സുരേഷ് കൃഷ്ണ – രമേഷ്
* സലീം കുമാർ – ദാസപ്പൻ
* കൊച്ചിൻ ഹനീഫ – വർഗ്ഗീസ്
* ബാബുരാജ് – വിക്രമൻ
* മണിയൻപിള്ള രാജു – ശിവദാസ് മേനോൻ
* ടി.പി. മാധവൻ – കോളേജ് പ്രിൻസിപ്പാൾ
* ദണ്ഡപാണി – പെരുമാൾ
* സന്തോഷ് ജോഗി – ഗുണ്ട
* വിജയ് മേനോൻ – അഡ്വക്കേറ്റ് ലാൽ ചെറിയാൻ
* കിരൺ രാജ് – ഗുണ്ട
* അബു സലീം – ഗുണ്ട
* പത്മപ്രിയ – മല്ലി
* സിന്ധു മേനോൻ – റാണി രത്നം

## സംഗീതം
ഗിരീഷ് പുത്തഞ്ചേരി എഴുതിയ ഇതിലെ ഗാനങ്ങൾക്ക് സംഗീതം പകർന്നത് അലക്സ് പോൾ ആണ്. ഗാനങ്ങൾ സത്യം ഓഡിയോസ് വിപണനം ചെയ്തിരിക്കുന്നു. 
; ഗാനങ്ങൾ
# രാജാ രാജാ രാജമാണിക്യം – രമേഷ് ബാബു
# പാണ്ടിമേളം പാട്ടും കൂത്തും – പ്രദീപ് പള്ളുരുത്തി

## ബോക്സ് ഓഫീസ്
25 കോടി മേലെ ആയിരുന്നു ചിത്രം തീയറ്ററിൽ നിന്ൻ നേടിയത് അത് ഇന്നത്തെ 250 കോടിയോളം വരും  ചിത്രം വാണിജ്യപരമായി മികച്ച വിജയം നേടി.ബോക്സ് ഓഫീസ് വിജയം ആയിരുന്നു.

## അണിയറ പ്രവർത്തകർ
* ഛായാഗ്രഹണം: സഞ്ജീവ് ശങ്കർ
* ചിത്ര സം‌യോജനം: രഞ്ജൻ എബ്രഹാം
* കല: ബോബൻ
* ചമയം: പി.വി. ശങ്കർ, ജോർജ്ജ്
* വസ്ത്രാലങ്കാരം: എസ്.ബി. സതീഷ്, ബാലു
* സംഘട്ടനം: പഴനിരാജ
* പരസ്യകല: സാബു കൊളോണിയ
* ലാബ്: ജെമിനി കളർ ലാബ്
* നിശ്ചല ഛായാഗ്രഹണം: സുനിൽ ഗുരുവായൂർ
* ശബ്ദലേഖനം: വിനോദ്, അനൂപ്
* ഡി.ടി.എസ്. മിക്സിങ്ങ്: അജിത് എ. ജോർജ്ജ്
* വാർത്താപ്രചരണം: വാഴൂർ ജോസ്, എം.എസ്. ദിനേശ്
* നിർമ്മാണ നിയന്ത്രണം: ആന്റോ ജോസഫ്
* നിർമ്മാണ നിർവ്വഹണം: ഡിക്സൻ, ഉണ്ണി രൂപവാണി
* ലെയ്‌സൻ: മാത്യു ജെ. നേര്യം‌പറമ്പിൽ

## പുറത്തേക്കുള്ള കണ്ണികൾ

* 
* ''രാജമാണിക്യം''  – മലയാളസംഗീതം.ഇൻഫോ

വർഗ്ഗം:2005-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:അൻവർ റഷീദ് സംവിധാനം ചെയ്ത ചലച്ചിത്രങ്ങൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
വർഗ്ഗം:റഹ്‌മാൻ അഭിനയിച്ച മലയാള ചലച്ചിത്രങ്ങൾ
ടാക്സികാബ് ജ്യാമിതി

250ബിന്ദു|thumb|right|രണ്ട് ബിന്ദുക്കൾ തമ്മിലുള്ള യൂക്ലിഡിയൻ, മൻഹട്ടൻ ദൂരങ്ങൾ. പച്ച നിറത്തിലുള്ളത് ചുരുങ്ങിയ നീളമുള്ള യൂക്ലിഡീയൻ പാത. ചുവപ്പ്, നീല, മഞ്ഞ നിറങ്ങളിലുള്ളത് ചുരുങ്ങിയ (ഒരേ) നീളമുള്ള മൻഹട്ടൻ പാതകൾ
രണ്ടു ബിന്ദുക്കൾ തമ്മിലുള്ള അകലം കണക്കാക്കുന്നതിന്, യൂക്ലിഡിയൻ ജ്യാമിതിയിലെ ദൂരം കണക്കാക്കുന്നതിനുള്ള സാമാന്യരീതിക്കു പകരം രണ്ട് ബിന്ദുക്കളുടെ നിർദ്ദേശാങ്കങ്ങളുടെ വ്യത്യാസങ്ങളുടെ കേവലവിലകളുടെ തുകയായി കണക്കാക്കുന്ന ജ്യാമിതിയാണ്‌ **ടാക്സികാബ് ജ്യാമിതി**. ഒരു ഗണത്തിലെ രണ്ട് അംഗങ്ങൾ തമ്മിലുള്ള ദൂരത്തിന്റെ നിർവചനത്തെ മെട്രിക് എന്ന്‌ വിളിക്കുന്നു. അതായത്, രണ്ട് ബിന്ദുക്കളുടെ നിർദ്ദേശാങ്കങ്ങളുടെ വ്യത്യാസങ്ങളുടെ കേവലവിലകളുടെ തുക മെട്രിക്കായുള്ള ജ്യാമിതിയാണ്‌ ടാക്സികാബ് ജ്യാമിതി. ഈ മെട്രിക്കിനെ ടാക്സികാബ് മെട്രിക് എന്നും വിളിക്കുന്നു. 19-ആം നൂറ്റാണ്ടിൽ ഹെർമൻ മിങ്കോവ്സ്കിയാണ്‌ ഈ ജ്യാമിതി ആദ്യമായി ഉപയോഗിച്ചത്. ഗ്രിഡ് മാതൃകയിലുണ്ടാക്കിയിരിക്കുന്ന മൻഹട്ടൻ നഗരത്തിൽ ഒരു സ്ഥലത്തുനിന്ന് മറ്റൊരു സ്ഥലത്തേക്ക് പോകാനെടുക്കുന്ന ചുരുങ്ങിയ ദൂരം ഇതായിരിക്കുമെന്നതിനാൽ ഈ മെട്രിക് **മൻഹട്ടൻ ദൂരം** എന്നും അറിയപ്പെടുന്നു.

## ഉദാഹരണം
യൂക്ലിഡിയൻ ജ്യാമിതിയിൽ (0,0), (3,4) എന്നീ ബിന്ദുക്കൾ തമ്മിലുള്ള ദൂരം \sqrt{3^2+4^2} = 5 യൂണിറ്റാണ്‌. എന്നാൽ ടാക്സികാബ് ജ്യാമിതിയിൽ ഈ ബിന്ദുക്കൾ തമ്മിലുള്ള ദൂരം 3 + 4 = 7 ആണ്‌.

വർഗ്ഗം:ജ്യാമിതി
ഫോർമുല റേസിങ്

നിർവീകരിക്കപെട്ട ഒരു നിയമാവലിക്കനുസൃതമായി നടത്തപെടുന്ന വാഹന മത്സരമാണ്‌ **ഫോർമുല റേസിങ്ങ്**. ഇതിൽ ഏറ്റവും മുഖ്യം ഫോർമുല വൺ (Formula One) ആകുന്നു. സാധാരണയായി അന്താരാഷ്ട്ര വാഹന സംഘടനയാണ് (FIA) ഫോർമുല മത്സരങ്ങൾ നടത്തുന്നത്.

വിവിധ ഫോർമുലകളിൽ വാഹന മത്സരങ്ങൾ FIA നടത്തുന്നുണ്ട് - ഫോർമുല വൺ, ഫോർമുല ടൂ, ഫോർമുല ത്രീ എന്നിവ അവയിൽ മുഖ്യമായവയാണ്‌.

വർഗ്ഗം:കായികം - അപൂർണ്ണലേഖനങ്ങൾ
വർഗ്ഗം:വാഹനമത്സരങ്ങൾ
വെളിനല്ലൂർ ഗ്രാമപഞ്ചായത്ത്

കൊല്ലം ജില്ലയിൽ കൊട്ടാരക്കര താലൂക്കിൽ ചടയമംഗലം ബ്ളോക്കിൽ വെളിനല്ലൂർ റവന്യൂ വില്ലേജുൾപ്പെടുന്ന ഗ്രാമപ്പഞ്ചായത്താണ് **വെളിനല്ലൂർ ഗ്രാമപഞ്ചായത്ത്**.
. 
## സ്ഥാനം
വെളിനല്ലൂർ പഞ്ചായത്ത് കൊല്ലം ജില്ലയുടെ തെക്കുപടിഞ്ഞാറു ഭാഗത്ത് മലനാടിനും തീരപ്രദേശത്തിനും ഇടയിൽ, ചെറുകുന്നുകളും താഴ്വരകളും ഉൾപ്പെടുന്ന സസ്യശ്യാമളമായ ഗ്രാമപ്രദേശമാണ് വെളിനല്ലൂർ പഞ്ചായത്ത്.പഞ്ചായത്തിന്റെ തെക്കേ അതിരായി 14 കിലോമീറ്റർ ദൂരം ഇത്തിക്കരയാറ് ഒഴുകുന്നു.
## അതിരുകൾ
വടക്കും പടിഞ്ഞാറും പൂയപ്പള്ളി പഞ്ചായത്തും, കിഴക്ക് ഇളമ്മാട് പഞ്ചായത്തും തെക്ക് ഇത്തിക്കരയാറുമാണ് പഞ്ചായത്തിന്റെ അതിർത്തികൾ. വെളിനല്ലൂർ പഞ്ചായത്ത് ഇടനാട്ടിലാണ് സ്ഥിതി ചെയ്യുന്നത്. വെളിനല്ലൂർ പഞ്ചായത്തിന്റെ ഉയർന്ന ഭാഗം കിഴക്കേ അതിരിനോട് ചേർന്ന ഭാഗങ്ങളാണ്. ഏറ്റവും താഴ്ന്ന ഭാഗം ഇത്തിക്കരയാറിനോട് ചേർന്നുവരുന്ന പ്രദേശങ്ങളാണ്.
## വാർഡുകൾ
#അമ്പലംകുന്ന് 	 
#ചെങ്കൂർ 	 
#മുളയറച്ചാൽ 	 
#ചെറിയവെളിനല്ലൂർ 
#റോഡുവിള 	 
#അഞ്ഞൂറ്റിനാല് 	 
#ആലുംമൂട് 	 
#മോട്ടോർകുന്ന് 	  
#ആക്കൽ 	 
#ആറ്റൂർകോണം 	 
#പുതുശ്ശേരി 	 
#കരിങ്ങന്നൂർ 	 
#ഉഗ്രംകുന്ന് 	 
#കാളവയൽ 	 
#ഓയൂർ 	 
#വട്ടപ്പാറ 	 
#മീയന

## വെളിനല്ലൂർ വയൽ വാണിഭം
പണ്ടു കാലം മുതൽ തെക്കേ വയൽ വാണിഭം എന്നറിയപ്പെട്ടിരുന്ന വെളിനല്ലൂർ  വാർഷിക കാളച്ചന്ത  മീന മാസത്തിലെ കാർത്തിക നാളിൽ ആരംഭിക്കുന്നു.മൂന്നു ദിവസം നീണ്ടു നിൽക്കുന്ന, ഇത്രയേറെ ഉരുക്കൾ വന്നെത്തുന്ന മറ്റൊരു വാണിഭവുമില്ല.

## അവലംബങ്ങൾ

*http://www.trend.kerala.gov.in  

വർഗ്ഗം:കൊല്ലം ജില്ലയിലെ ഗ്രാമപഞ്ചായത്തുകൾ
പച്ചോളി

ലാമിയേസിയേ കുടുംബത്തിലുള്ള ഒരു കുറ്റിച്ചെടിയാണ് **പച്ചില** അഥവാ **പച്ചോളി**.. ത്രിജാതതിലും, ചതുർജാതതിലും ചേരും ഔഷധനിർമ്മാണത്തിലും സുഗന്ധദ്രവ്യ വ്യവസായത്തിലും ഏറ്റവും കൂടുതലായി ഉപയോഗിക്കുന്ന അസംസ്കൃതവസ്തുക്കളിലൊന്നാണ്‌ പച്ചോളിത്തൈലം.

ഇത്‌ മ്ലാനത, ലൈംഗികാസക്തിക്കുറവ്‌ എന്നിവ അകറ്റാനുള്ള ഔഷധങ്ങളിൽ ചേരുവയാണ്‌. കൂടാതെ വേദന സംഹാരിയായും ചർമ്മ സംരക്ഷണത്തിനും ശാരീരിക ഉണർവിനും ഉന്മേഷത്തിനും പച്ചോളിതൈലം ധാരാളമായി ഉപയോഗിക്കുന്നു. വരണ്ടതും വിള്ളലുള്ളതുമായ ചർമ്മത്തിനും ഉപ്പുറ്റിവാതം(അത്ലറ്റിക് ഫൂട്ട്)‌ രോഗത്തിനും മുറിവുകൾ ഉണക്കുന്നതിനും പിരിമുറുക്കം, ഉത്കണ്ഠരോഗം,ചൊറി,ചിരങ്ങുകൾ (എക്സിമ), വിളർച്ച എന്നിവയ്ക്കുംപച്ചോളിത്തൈലം ഉപയോഗിക്കാം. ജലദോഷം, തലവേദന, ഛർദ്ദി, വെരിക്കോസ്‌ വെയിൻ,രക്തസ്രാവം, പനി തുടങ്ങിയവയ്ക്കും ശമനം നൽകും. ഞരമ്പുകളുടെ ഉത്തേജനത്തിനും ദഹനത്തിനും സഹായിക്കും.
## അവലംബം

വർഗ്ഗം:സസ്യങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:കേരളത്തിലെ സസ്യജാലം
വാഴാനി അണക്കെട്ട്

കേരളത്തിലെ തൃശ്ശൂർ ജില്ലയിൽ  വടക്കാഞ്ചേരിക്ക് സമീപം   തെക്കുംകര പഞ്ചായത്തിൽ വിരുപ്പാക്കയിൽ   കേച്ചേരി പുഴ '''('''ആളൂർ പുഴ''')'''യുടെ   കുറുകെ  പരമ്പരാഗത രീതിയിൽ പൂർണ്ണമായും മണ്ണുകൊണ്ടു നിർമ്മിച്ചിരിക്കുന്ന അപൂർവ്വം അണക്കെട്ടുകളിൽ ഒന്നാണ് **വാഴാനി അണക്കെട്ട്**. , വടക്കാഞ്ചേരി പട്ടണത്തിൽ നിന്ന് 9 കി.മി അകലെയായി അണക്കെട്ട് സ്ഥിതിചെയ്യുന്നു.

അണക്കെട്ടിന്റെ നീളം 792.48 മീറ്റർ ആണ്‌. റിസർവോയറിനു് ഏകദേശം 255 ഹെക്റ്റർ വിസ്തീർണ്ണമുണ്ട്. ഈ  പദ്ധതിയുടെ പണി തീർന്നത് 1962 ലാണ്‌. തൃശ്ശൂർ ജില്ലയിലെ വിനോദസഞ്ചാര ആകർഷണങ്ങളിൽ പ്രധാനമാണ്‌ ഈ അണക്കെട്ട്. **വാഴാനി ജലസേചനപദ്ധതി** , , യുടെ ഭാഗമായാണ് ഇത് നിർമിച്ചിട്ടുള്ളത്  അണക്കെട്ടിൽ നിന്നുള്ള വെള്ളം പ്രധാനമായും നെൽകൃഷിക്കും, കുടിവെള്ളാവശ്യത്തിനുമായി‌ ഉപയോഗിക്കുന്നു. 

ഈ ഡാമിനോടനുബന്ധിച്ചുള്ള മേഖല പീച്ചി - വാഴാനി  വന്യജീവിസംരക്ഷണകേന്ദ്രം എന്നറിയപ്പെടുന്നു,. 

## ചിത്രശാല

പ്രമാണം:Vazhani reservoir.JPG|വാഴാനി അണക്കെട്ട്
പ്രമാണം:Regulator at vazhani dam.JPG|വാഴാനി അണക്കെട്ടിലെ റെഗുലേറ്റർ
Vazhani Dam Reservoir..jpg|അണക്കെട്ടിലെ റിസർവോയർ
File:Vazhani dam Thrissur .jpg|വാഴാനി ഡാം റിസർവോയർ


## കൂടുതൽ കാണുക
*കേരളത്തിലെ ജലവൈദ്യുതപദ്ധതികളുടെ പട്ടിക
*കേരളത്തിലെ അണക്കെട്ടുകളുടെ പട്ടിക

## അവലംബം

വർഗ്ഗം:കേരളത്തിലെ അണക്കെട്ടുകൾ
വർഗ്ഗം:തൃശ്ശൂർ ജില്ലയിലെ വിനോദസഞ്ചാരകേന്ദ്രങ്ങൾ
വർഗ്ഗം:കേരളത്തിലെ ജലസേചനപദ്ധതികൾ
ന്യൂറോബിക്സ്

മസ്തിഷ്കത്തിന്റെ പ്രവർത്തന ശേഷി വർദ്ധിപ്പിക്കുന്നതിനുള്ള വ്യായാമമുറകളെയാണ്‌ **ന്യൂറോബിക്സ്** എന്നു പറയുന്നത്. മസ്തിഷ്കം വയസ്സാകുന്നതിന്റെ വേഗത കുറയ്ക്കാൻ ന്യൂറോബിക്സിനു സാധിക്കുമെന്ന് ചില വിദഗ്ദ്ധർ അഭിപ്രായപ്പെടുന്നുണ്ട്. പസിലുകളടക്കമുള്ള വിവിധ മാർഗ്ഗങ്ങൾ ന്യൂറോബിക്സിൽ ഉപയോഗപ്പെടുത്തുന്നുണ്ട്. ദൈനം ദിന പ്രവർത്തികൾ സാധാരണ രീതിയിൽ നിന്ന് വ്യത്യസ്തമായി ചെയ്യുക എന്നത് ഇതിന്റെ ഭാഗമാണ്. ഉദാഹരണത്തിന്‌ വലം കൈയ്യനായ ഒരാൾ ഇടതു കൈ ഉപയോഗിച്ച് പല്ലു തേയ്ക്കുന്നതും എഴുതുന്നതും.

## അവലംബം
മൂപ്പൈനാട് ഗ്രാമപഞ്ചായത്ത്

വയനാട് ജില്ലയിലെ വൈത്തിരി താലൂക്കിൽ കല്പെറ്റ ബ്ലോക്കിൽ പെട്ട ഒരു ഗ്രാമപഞ്ചായത്ത് ആണ്‌ മൂപ്പൈനാട്.2000 ഒക്ടോബർ ഒന്നാം തിയ്യതി ആണ്‌ മൂപ്പൈനാട് ഗ്രാമപഞ്ചായത്ത് രൂപീകൃതമായത്.മൂപ്പൈനാട്  ഗ്രാമപഞ്ചായത്തിന്റെ വിസ്തീർണം 68.92  ചതുരശ്രകിലോമീറ്ററാണ്‌.അതിരുകൾ വടക്ക് അമ്പലവയൽ, മുട്ടിൽ, മേപ്പാടി പഞ്ചായത്തുകളും, തെക്ക് മേപ്പാടി പഞ്ചായത്തും, മലപ്പുറം ജില്ല തമിഴ്നാട്, കിഴക്ക് തമിഴ്നാട്, പടിഞ്ഞാറ് മേപ്പാടി പഞ്ചായത്ത്‌ എന്നിവയാണ്. പഞ്ചായത്തിന്റെ മൊത്തം വിസ്തൃതിയുടെ 26 ശതമാനവും വനപ്രദേശമാണ്.കോഴിക്കോട്-മൈസൂർ ദേശീയ പാതയും, കോഴിക്കോട്-ഊട്ടി അന്തർ സംസ്ഥാന പാതയും മൂപ്പൈനാട് പഞ്ചായത്തിലൂടെ കടന്നു പോകുന്നു.
## അവലംബം
*http://www.trend.kerala.gov.in  
*http://lsgkerala.in/ 
*Census data 2001

വർഗ്ഗം:വയനാട് ജില്ലയിലെ ഗ്രാമപഞ്ചായത്തുകൾ
ബുള്ളറ്റ് പ്രൂഫ് വസ്ത്രം

തൊടുത്തുവിട്ട  വെടിയുണ്ടകൾ നിമിത്തം അപകടപ്പെടുന്നതിൽ നിന്നും മനുഷ്യ ശരീരത്തെ സംരക്ഷിക്കുന്നതിനായി ധരിക്കുന്ന  വസ്ത്രങ്ങളാണ്‌ **ബുള്ളറ്റ് പ്രൂഫ് വസ്ത്രങ്ങൾ** .

## ചരിത്രം
പുരാതന കാലം മുതൽക്കേ മനുഷ്യൻ കവചിത വസ്ത്രങ്ങൾ ഉപയോഗിച്ചിരുന്നു.റോമിലെയും യൂറോപ്പിലെയും മറ്റും പടയാളീകൾ ഇത്തരം വസ്ത്രങ്ങൾ ഉപയോഗിച്ചിരുന്നു

## അവലംബം
ഹൗസ്റ്റഫ്  വർക്സ്
## പുറത്തേക്കുള്ള കണ്ണികൾ

* NIJ Ballistic Resistance of Body Armor
* How does a bullet proof vest work? 
* Ballistic-Resistant Armor 
* New multi-impact armorhttp://www.defense-update.com/products/l/liba.htm 

വർഗ്ഗം:ആയുധങ്ങൾ
വർഗ്ഗം:കവചം
കാലിഫോർണിയ ഇൻസ്റ്റിറ്റ്യൂട്ട് ഓഫ് ടെക്നോളജി

അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് പാസഡേന നഗരത്തിൽ സ്ഥിതിചെയ്യുന്ന ഒരു സ്വകാര്യ സർവകലാശാലയാണ്‌ **കാലിഫോർണിയ ഇൻസ്റ്റിറ്റ്യൂട്ട് ഓഫ് ടെക്നോളജി**. **കാൽടെക്** എന്ന ചുരുക്കപ്പേരിലാണ്‌ സർവകലാശാല സാധാരണ അറിയപ്പെടുന്നത്. 900 ത്തോളം ബിരുദവിദ്യാർത്ഥികളും 1200-ഓളം ബിരുദാനന്തരബിരുദവിദ്യാർത്ഥികളും 124 ഏക്കർ കാമ്പസും മാത്രമുള്ള ചെറിയൊരു സ്ഥാപനമാണിത്. എന്നാൽ വിവിധ സർവകലാശാലാറാങ്കിങ്ങ് സമ്പ്രദായങ്ങൾ കാൽടെക്കിനെ ലോകത്തിലെത്തന്നെ മികച്ച ഗവേഷണസ്ഥാപനങ്ങളിലൊന്നായി കണക്കാക്കുന്നു. മുന്നൂറോളം പ്രൊഫസർമാരും ആയിരത്തിനൂറോളം മറ്റ് സ്റ്റാഫും ഇവിടെയുണ്ട്. നാസയുടെ ജെറ്റ് പ്രൊപൾഷൻ ലബോറട്ടറി നോക്കിനടത്തുന്നതും കാൽടെക്കാണ്‌. പൂർവ്വവിദ്യാർത്ഥികളും അദ്ധ്യാപകരുമായി 31 നോബൽ ജേതാക്കൾ കാൽടെക്കിൽ നിന്നുണ്ടായിട്ടുണ്ട്.

## ചരിത്രം
1891-ൽ ബിസിനസ്സുകാരനും രാഷ്ട്രീയക്കാരനുമായ അമോസ് ജി. ത്രൂപ് പാസഡേനയിൽ ഒരു വൊക്കേഷണൽ കോളേജ് സ്ഥാപിച്ചു. ത്രൂപ് സർവകലാശാല, ത്രൂപ് പ്പോളിടെക്നിക് ഇൻസ്റ്റിറ്റ്യൂട്ട്, ത്രൂപ് ഇൻസ്റ്റിറ്റ്യൂട്ട് ഓഫ് ടെക്നോളജി എന്നീ പേരുകളിലാണ്‌ സ്ഥാപനം പിന്നീട് അറിയപ്പെട്ടത്. 1921-ലാണ്‌ സ്ഥാപനത്തിന്റെ പേര്‌ കാലിഫോർണിയ ഇൻസ്റ്റിറ്റ്യൂട്ട് ഓഫ് ടെക്നോളജി എന്നാക്കി മാറ്റിയത്.
## അവലംബം


വർഗ്ഗം:കാലിഫോർണിയ സംസ്ഥാനത്തെ സർവകലാശാലകൾ
വർഗ്ഗം:കാലിഫോർണിയ ഇൻസ്റ്റിറ്റ്യൂട്ട് ഓഫ് ടെക്നോളജി
നോക്കിയ E63

2008 ഡിസംബറിൽ നോക്കിയ കോർപ്പറേഷൻ പുറത്തിറക്കിയ സിംബിയൻ S60 ശ്രേണിയിൽ പെട്ട ഒരു ബിസിനസ് മൊബൈൽ ഫോണാണ് **നോക്കിയ E63**. 2 മെഗാ പിക്സൽ ക്യാമറയോടു കൂടിയ ഈ ഫോണിന്റെ പുറം ഭാഗം പ്ലാസ്റ്റിക് കൊണ്ടാണ് നിർമിച്ചിരിക്കുന്നത്.

## അവലംബം


## പുറത്തേക്കുള്ള കണ്ണികൾ
* Nokia E63 product page

വർഗ്ഗം:നോക്കിയ മൊബൈൽ ഫോണുകൾ
ഐവി

പടർന്നുകയറുന്ന വിവിധയിനം വള്ളിച്ചെടികളുടെ പൊതുവായ പേര്. എന്നാൽ *ഹെഡേറ (Hedera)* ജനുസ്സിൽപ്പെട്ട ചെടികളെയാണ് മുഖ്യമായി ഈ പേരുകൊണ്ടുദ്ദേശിക്കുന്നത്.  ഇംഗ്ലീഷ് *ഐവി (Ivy)* എന്നു സാധാരണ അറിയപ്പെടുന്ന *ഹെഡേറ ഹെലിക്സ് (Hedera helix)* യൂറോപ്പിൽ സർ‌‌വസാധാരണമാണ്.  പുരാതന ഗ്രീക്കുകാരുടെയും റോമാക്കാരുടെയും കാലം മുതൽ തന്നെ ഇത് ഒരു അലങ്കാര സസ്യമെന്ന നിലയിൽ വളരെയധികം വിലമതിക്കപ്പെട്ടിരുന്നു.  ഇപ്പോൾ ഇത് ഭിത്തികളുടെയും പാറകളുടെയും മറ്റും ആവരണം എന്ന നിലയിൽ യു. എസ്സിൽ ധാരാളമായി വളർത്തപ്പെടുന്നു.  ഒരു നിത്യഹരിതസസ്യമായ ഇതിന്റെ തണ്ടിൽ, ചെടി ചെറുതായിരിക്കുമ്പോൾ, പറ്റിപിടിച്ചുകയറാൻ സഹായകമായ വായവ (aerial) വേരുകൾ ധാരാളമായുണ്ട്.  എന്നാൽ വളർച്ചയെത്തിയ ഐവിക്ക് കുറ്റിച്ചെടിയുടെ ഘടനയാണുള്ളത്.  വായവവേരുകൾ ഇവയിൽ കാണുകയില്ല.  പച്ചനിറത്തിലുള്ള ധാരാളം ചെറിയ പൂക്കൾ ചേർന്ന് കുടയുടെ ആകൃതിയുള്ള പൂങ്കുല ആയിത്തീരുന്നു.  ശരത്കാലത്താണ് പൂവിടൽ.  തുടർന്ന് വസന്തമാവുമ്പോഴേക്ക് കറുത്ത പഴങ്ങൾ ഉണ്ടാകുന്നു.

## ഇംഗ്ലീഷ് ഐവി

ഇംഗ്ലീഷ് ഐവിയിൽത്തന്നെ വിവിധ ഇനങ്ങൾ ഉണ്ട്.  വെള്ള, മഞ്ഞ കടുംനിറങ്ങൾ എന്നിവ ചേർന്നു കാണപ്പെടുന്ന ഇലകളാണ് ഇവയുടേത്.  മതിലുകൾ, തോട്ടങ്ങൾ, തൂക്കിയിടുന്ന ചട്ടികൾ, ഗ്രീൻ‌‌ഹൗസുകൾ എന്നിവയിലെല്ലാം ഇംഗ്ലീഷ് ഐവിയുടെ വിവിധയിനങ്ങൾ നട്ടുവളർത്തപ്പെടുന്നു.  തണുപ്പുള്ളയിടങ്ങളിൽ തറയിലും ഇത് പടർത്താറുണ്ട്.  അതിശൈത്യത്തെ അതിജീവിക്കാൻ ഇവയിൽ പലതിനും കഴിയില്ല.

## ജാപ്പനീസ് ഐവി

ബോസ്റ്റൺ അഥവാ ജപ്പനീസ് ഐവി (Parthenocissus tricuspidata) ചൈനയിലും ജപ്പാനിലും ആണ് കാണപ്പെട്ടിരുന്നത്.  ഇതിന് രണ്ടുതരം ഇലകളുണ്ട്; സാധാരണ കാണപ്പെടുന്ന മൂന്ന് ഇതളുകളുകളുള്ളവയും, ശരത്കാലമാവുന്നതോടെ തിളങ്ങുന്ന ചുവപ്പായി മാറുന്നവയും,  വടക്കേ അമേരിക്കയിൽ കെട്ടിടങ്ങളിലും മതിലുകളിലും പടർത്താനായി വളർത്തുന്ന ഏറ്റവും സാധാരണയിനമാണ് ഇത്.

## ജർമൻ ഐവി

ജർമൻ ഐവി (Herniaria glabra), ഗ്രൗണ്ട് ഐവി (Nepeta glechoma), കെനിൽ‌‌വർത് ഐവി (Linaria cymbalaria), പോയ്സൺ ഐവി (Rhus toxicodendron) തുടങ്ങിയവ *ഹെഡേറയുമായി* യാതൊരു ബന്ധവുമില്ലാത്ത ഇനങ്ങളാകുന്നു.  ഇവയെല്ലാം തന്നെ പരസ്പരബന്ധമില്ലാത്ത സസ്യകുടുംബങ്ങളിൽ പെടുന്നവയാണുതാനും.

## അവലംബം

## പുറംകണ്ണികൾ

* http://www.eastcheam.co.uk/
* http://www.answers.com/topic/hedera-helix-1
* Gardening Care 

വർഗ്ഗം:അലങ്കാരസസ്യങ്ങൾ
വർഗ്ഗം:കാൾ ലിനേയസ് നാമകരണം ചെയ്തവ
വർഗ്ഗം:ആഫ്രിക്കയിലെ സസ്യജാലം
വർഗ്ഗം:യൂറോപ്പിലെ സസ്യജാലം
വർഗ്ഗം:ആഫ്രിക്കയിലെ ഉദ്യാനസസ്യങ്ങൾ
ഗ്രാമഫോൺ (ചലച്ചിത്രം)

കമലിന്റെ സംവിധാനത്തിൽ ദിലീപ്, മുരളി, മീര ജാസ്മിൻ, നവ്യ നായർ എന്നിവർ പ്രധാനവേഷങ്ങളിൽ അഭിനയിച്ച് 2003-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ***ഗ്രാമഫോൺ***. സർഗ്ഗം സ്പീഡ് പ്രൊഡക്ഷൻസിന്റെ ബാനറിൽ സർഗ്ഗം കബീർ നിർമ്മിച്ച ഈ ചിത്രം വിതരണം ചെയ്തത് സർഗ്ഗം റിലീസ് ആണ്. ഈ ചിത്രത്തിന്റെ കഥ കമലിന്റേതാണ്. തിരക്കഥ, സംഭാഷണം എന്നിവയെല്ലാം നിർവ്വഹിച്ചത് ഇൿബാൽ കുറ്റിപ്പുറം ആണ്.

## അഭിനേതാക്കൾ
* ദിലീപ് – സച്ചിദാനന്ദൻ
* ഒടുവിൽ ഉണ്ണികൃഷ്ണൻ – പാട്ട് സേട്ട്
* മുരളി - രവീന്ദ്രനാഥൻ മാസ്റ്റർ (സംഗീതസംവിധായകൻ)
* ജനാർദ്ദനൻ – ഗ്രിഗറി
* സലീം കുമാർ – തബല ഭാസ്കരൻ
* ടി.പി. മാധവൻ
* വിജീഷ്
* ഗീത സലാം
* മീര ജാസ്മിൻ – ജെന്നിഫർ
* നവ്യ നായർ – പൂജ
* രേവതി – സാറ
* ബിന്ദു പണിക്കർ
* രമ്യ നമ്പീശൻ
* സുബ്ബലക്ഷ്മി അമ്മാൾ
* പൂർണ്ണിമ

## സംഗീതം
ഗിരീഷ് പുത്തഞ്ചേരി, സച്ചിദാനന്ദൻ പുഴങ്ങര എന്നിവർ എഴുതിയ ഇതിലെ ഗാനങ്ങൾക്ക്  സംഗീതസംവിധാനം നിർവ്വഹിച്ചത് വിദ്യാസാഗർ ആണ്. ഗാനങ്ങൾ സർഗ്ഗം സ്പീഡ് ഓഡിയോസ് വിപണനം ചെയ്തിരിക്കുന്നു.

; ഗാനങ്ങൾ
# നിനക്കെന്റെ മനസ്സിലെ തളിരിട്ട – കെ.ജെ. യേശുദാസ്, സുജാത മോഹൻ
# എന്തേ ഇന്നും വന്നീല – പി. ജയചന്ദ്രൻ, എരഞ്ഞൊളി മൂസ, കോറസ്
# വിളിച്ചതെന്തിന് നീ – കെ.ജെ. യേശുദാസ്
# പൈക്കുറുമ്പിയെ മേയ്ക്കും – ബൽ‌റാം, സുജാത മോഹൻ, കോറസ്
# ഐ റിമംബർ – ശാലിനി
# ഒരു പൂമഴയിലേയ്ക്കെന്നപോലെ – കെ.ജെ. യേശുദാസ് (ഗാനരചന – സച്ചിദാനന്ദൻ പുഴങ്ങര)
# മേരി സിന്ദഗീ മേം തൂ പെഹലാ പ്യാർ – പിയൂഷ് സോണി (ഗാനരചന, സംഗീതം – പിയൂഷ് സോണി)

## അണിയറ പ്രവർത്തകർ
* ഛായാഗ്രഹണം: പി. സുകുമാർ
* ചിത്രസം‌യോജനം: കെ. രാജഗോപാൽ
* കല: സുരേഷ് കൊല്ലം
* ചമയം: പി.വി. ശങ്കർ, ശങ്കർ
* വസ്ത്രാലങ്കാരം: എസ്.ബി. സതീഷ്
* നൃത്തം: സുജാത
* ലാബ്: ജെമിനി കളർ ലാബ്
* നിശ്ചല ഛായാഗ്രഹണം: സുനിൽ ഗുരുവായൂർ
* നിർമ്മാണ നിയന്ത്രണം: രാജൻ ഫിലിപ്പ്
* നിർമ്മാണ നിർവ്വഹണം: ക്ലിന്റൺ പെരേര
* ലെയ്‌സൻ: മാത്യു ജെ. നേര്യം‌പറമ്പിൽ
* അസോസിയേറ്റ് കാമറാമാൻ: എം.കെ. വസന്ത് കുമാർ
* അസോസിയേറ്റ് എഡിറ്റർ: സതീഷ് ബി. കോട്ടായി

## പുറത്തേക്കുള്ള കണ്ണികൾ
* 
* ''ഗ്രാമഫോൺ''  – മലയാളസംഗീതം.ഇൻഫോ

വർഗ്ഗം:2003-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കമൽ സം‌വിധാനം ചെയ്ത ചലച്ചിത്രങ്ങൾ
നാജിയോസ്

സ്വതന്ത്രസോഫ്ട് വെയർ രംഗത്തെ പ്രശസ്തമായ ഒരു ശൃംഖലാ നിരീക്ഷണ സംവിധാനമാണ് **നാജിയോസ്**. ഇത് ഉപയോഗിച്ചുകൊണ്ട് നമുക്ക് കംപ്യൂട്ടറുകളുടെയും ശൃംഖലകളുടെയും നിലവിലുള്ള പ്രവർത്തനസ്ഥിതി വിലയിരുത്താനായി കഴിയും. ഏതെങ്കിലും സർവീസ് തകരാറിലായാൽ അത്  മാനേജരെ ഇമെയിൽ വഴിയോ എസ്.എം,എസ് വഴിയോ അറിയിക്കാനുള്ള സംവിധാനവും നാജിയോസ് നൽകുന്നുണ്ട്.
നെറ്റസെയ്ന്റ് എന്ന പേരിലാണ് നാജിയോസ് ആദ്യമായി അറിയപ്പെട്ടു തുടങ്ങിയത്. ഒരു കൂട്ടം സോഫ്ട് വെയർ വിദഗ്ദരുടെ കൂടെ എത്താന് ഗൽസ്ടാട് ആണ് നാജിയോസ് രൂപപ്പെടുത്തിയത്. അതിനുള്ള പരിപോഷണവും ഇപ്പോഴും ഇദ്ദേഹം തന്നെ ചെയ്യുന്നുണ്ട്.  നാജിയോസ് പൊതുവിൽ ലിനക്സ് ഓപ്പറേറ്റിംഗ് സിസ്റ്റത്തിനുവേണ്ടിയാണ് നിർമ്മിക്കപ്പെട്ടതെങ്കിലും , എല്ലാ വിഭാഗത്തിലും ഉള്ള ഓപ്പറേറ്റിംഗ സിസ്റ്റത്തിലും ഇത് പ്രവർത്തനയോഗ്യമാണ്. ഇത് ഗ്നു ജി.പി.എൽ പ്രകാരം പുറത്തിറക്കപ്പെട്ടിട്ടുള്ളതാണ്.

### പ്രധാന പ്രത്യേകതകൾ
*നിരീക്ഷണം - നേരത്തെ തന്നെ നിർവചിച്ചിരിക്കുന്ന സർവീസുകളും , കംപ്യൂട്ടറുകളും ഒരു നിശ്ചിത ഇടവേളയിൽ കൃത്യമായി നിരീക്ഷിച്ചുകൊണ്ടിരിക്കുന്നു. ഉദാഹരണത്തിന് പോപ്. എസ്.എം.ടി.പി. , എച്ച്.ടി.ടി.പി. 
*വിവരം നൽകൽ - ഏതെങ്കിലും സർവീസ് അസ്വാഭാവികമായോ , പ്രവർത്തികാതെയോ കാണപ്പെട്ടാൽ നാജിയോസ് അത് നേരത്തെ തന്നെ നിർവചിക്കപ്പെട്ടിട്ടുള്ള ഇമെയൽ അഡ്രസ്സിലേക്ക് വിവരം നൽകുന്നു. പുതിയ വെർഷനുകളിൽ ഇത്തരം വിവരം നൽകൽ മൊബൈൽ ഫോൺ വഴി അയക്കാനും സൌകര്യമുണ്ട്.
*റിപ്പോർട്ടിംഗ് - നേരത്തെ തന്നെ നിർവചിക്കപ്പെട്ടിട്ടുള്ള ഏതൊരു ഹോസ്റ്റിനെപ്പറ്റിയുമുള്ള റിപ്പോർട്ടുകൾ ഇതിൽ ലഭ്യമാണ്.
*മെയിന്റനൻസ് - മുൻകൂട്ടിയുള്ള മെയിന്റനൻസ് ഇതിലൂടെ സാധ്യമാണഅ
*പ്ലാനിംഗ് -  റിപ്പോർ‌ട്ടുകളുടെയും മറ്റും സഹായത്താൽ ഹാർഡ് വെയർ അപ്ഗ്രേഡുകളും മറ്റും നമുക്ക് മുൻകൂട്ടി പ്ലാൻ ചെയ്യാവുന്നതാണ്.
### പുസ്തകങ്ങൾ
* Barth, Wolfgang; (2006) *[http://www.nostarch.com/frameset.php?startat=nagios Nagios: System And Network Monitoring] * - No Starch Press ISBN 1-59327-070-4
* Barth, Wolfgang; (2008) "Nagios: System And Network Monitoring, 2nd edition* - No Starch Press ISBN 1-59327-179-4
* Turnbull, James; (2006) *Pro Nagios 2.0 * - San Francisco: Apress ISBN 1-59059-609-9
* Josephsen, David; (2007) *Building a Monitoring Infrastructure with Nagios * - Prentice Hall ISBN 0-13-223693-1
* Dondich, Taylor; (2006) *Network Monitoring with Nagios* - O'Reilly ISBN 0-596-52819-1
* Schubert, Max et al.; (2008) *Nagios 3 Enterprise Network Monitoring '' - Syngress ISBN 978-1-59749-267-6
* Kocjan, Wojciech; (2008) "Learning Nagios 3.0 " - Packt Publishing ISBN 1847195180
### പുറത്തേക്കുള്ള കണ്ണികൾ.
*Nagios.org, official website
*Nagios Plugins the home of the official plugins 
*Nagios Exchange overview of plugins, addons, mailing lists for Nagios

### സപ്പോർട്ട് സൈറ്റുകൾ
*Meulie.net Nagios support forums 
*New community and wiki of Nagios.org
*[Nagios Community
*http://www.nagios.com Nagios Enterprises Nagios Commercial Support

 
വർഗ്ഗം:ആപ്ലിക്കേഷൻ സോഫ്റ്റ്‌വെയർ
കോതനെല്ലൂർ

കോട്ടയം ജില്ലയിലെ ഒരു ഗ്രാമമാണു **കോതനല്ലൂർ**. മുടപ്പ എന്ന സ്ഥലമാണിതിന്റെ ആസ്ഥാനം. വഴിയാലും, പുഴയാലും ബന്ധപ്പെട്ട് കിടന്നിരുന്ന കോതനല്ലൂരിനെപ്പറ്റി കോതനല്ലൂർ ശാസനത്തിലും, ഉണ്ണുനീലിസന്ദേശത്തിലും, ഉദയംപേരൂർ സുന്നഹദോസ് താളുകളിലും പരാമർശമുണ്ട്. ഇവിടത്തെ ജനങ്ങൾ പ്രധാനമായും ഹിന്ദു, ക്രിസ്ത്യൻ മതവിശ്വാസികളാണ്. പ്രധാന ആരാധനാലയങ്ങൾ കോതനല്ലൂർ ശ്രീ ഭഗവതി അമ്പലവും ,കോതനല്ലൂർ പള്ളിയും ആണ്. രാമായണരത്നം എന്ന് അറിയപെടുന്ന പാലക്കാട്ട് ഗോപാലൻ നായർ ജനിച്ചുവളർന്നത് ഇവിടെയാണ്.

## പേരിനു പിന്നിൽ
വെംബൊലി നാട് ഭരിച്ചിരുന്ന കോതരവി രാജാവിൽ നിന്നാണ് ഈ പേരു കിട്ടിയത്. എന്നൽ  കോതനെല്ലുകൾ നിറഞ്ഞ ഊര് എന്നതിൽ നിന്നാണ് കോതനെല്ലുര് എന്ന നാമധേയം എന്നും പറയപ്പെടുന്നു. മറ്റൊന്ന് കോതനല്ലൂർ ദേവി, ഭക്തയായ കോതക്ക് ദേവി ദർശനം കൊടുത്ത സ്ഥലം. കോതക്ക് നല്ലത് വന്ന സ്ഥലം എന്നാ അർഥത്തിൽ ആണ് കോതനല്ലൂർ എന്ന് പറയുന്നത് എന്നാണ്. ഒരുപക്ഷെ, കുമാരനല്ലൂരിന്റെതു പോലെ കോത(രാജാവി)നല്ല ഊരു എന്ന്തു ലോപിച്ചുമാകം. നല്ല കോത(സ്ത്രീ)കളുടെ ഊരായതിനാലാൺ ഈ പേരുകിട്ടിയതും എന്നു വാദിക്കുന്നവരുണ്ട്.

വിഭാഗം:കോട്ടയം ജില്ലയിലെ ഗ്രാമങ്ങൾ
മാള ഗ്രാമപഞ്ചായത്ത്

കേരളത്തിലെ തൃശ്ശൂർ ജില്ലയിൽ മാള ബ്ലോക്ക് പഞ്ചായത്തിലെ ഒരു ഗ്രാമപഞ്ചായത്താണ് **മാള ഗ്രാമ പഞ്ചായത്ത്**. തൃശ്ശൂർ പട്ടണത്തിൽ നിന്നും ഏകദേശം 35 കി. മി ദൂരത്തിലും ഇരിങ്ങാലക്കുട നിന്നും 15 കി.മീ. ദൂൂരത്തിലും ചാലക്കുടി പട്ടണത്തിൽ നിന്നും ഏകദേശം 14 കി. മി ദൂരത്തിലുമാണ്  മാള സ്ഥിതി ചെയ്യുന്നത്. പഞ്ചായത്ത് പ്രസിഡണ്ട് പി.കെ. സുകുമാരൻ .2019 മുതൽ മാള ഗ്രാമ പഞ്ചായത്ത് പ്രസിഡണ്ട് - ശോഭ സുഭാഷ് 2020മുതൽ സിന്ധു അശോക്.

## വാർഡുകൾ
#കോൾക്കുന്ന്  	 
#ആനപ്പാറ 	 
#അണ്ണല്ലൂർ 	
#പാറക്കൂട്ടം 	
#പഴൂക്കര 	 
#അഷ്ടമിച്ചിറ 	
#അമ്പഴക്കാട് 	 
#കൂനംപറമ്പ് 	
#ചക്കാംപറമ്പ് 	 
#കോട്ടമുറി 	 
#സ്നേഹഗിരി 	
#വലിയപറമ്പ് 	
#കുരുവിലശ്ശേരി 	 
#കാവനാട് 	
#മാള 	 
#നെയ്‌തക്കുടി 	
#കുന്നത്തുക്കാട് 	 
#വടമ 	 
#പതിയാരി 	
#മാരേക്കാട്

## സമീപപ്രദേശങ്ങൾ

* കൊടുങ്ങല്ലൂർ നഗരസഭ
* പൊയ്യ ഗ്രാമപഞ്ചായത്ത്
* ആളൂർ ഗ്രാമപഞ്ചായത്ത്
* ചാലക്കുടി നഗരസഭ
* പുത്തൻചിറ ഗ്രാമപഞ്ചായത്ത് 
* അന്നമനട ഗ്രാമപഞ്ചായത്ത്

## അവലംബം

## പുറത്തേക്കുള്ള കണ്ണികൾ

ഒരു അനൌദ്യോഗിക വെബ്‌സൈറ്റ്

## മറ്റ് വിവരങ്ങൾ

വർഗ്ഗം:ചാലക്കുടിപ്പുഴത്തടത്തിലെ സ്വയംഭരണസ്ഥാപനങ്ങൾ
വർഗ്ഗം:തൃശ്ശൂർ ജില്ലയിലെ ഗ്രാമപഞ്ചായത്തുകൾ
മംഗലം (വിവക്ഷകൾ)

* മംഗലം ഗ്രാമപഞ്ചായത്ത് -മലപ്പുറം ജില്ലയിലെ ഒരു ഗ്രാമപഞ്ചായത്ത്
* മംഗലം (ആലപ്പുഴ ജില്ല) -ആലപ്പുഴ ജില്ലയിലെ ഒരു ചെറിയ ഗ്രാമം
* മംഗലം നദി
* മംഗലം അണക്കെട്ട്
റാന്നി

കേരളത്തിലെ പത്തനംതിട്ട ജില്ലയിലെ റാന്നി താലൂക്കിൽ സ്ഥിതിചെയ്യുന്ന ഒരു പട്ടണമാണ് **റാന്നി**. റാന്നി താലൂക്കിന്റെ ആസ്ഥാനം ഈ പട്ടണത്തിലാണ്. പമ്പാനദിയുടെ ഇരുകരകളിലുമായാണ് ഈ പട്ടണം നിലകൊള്ളുന്നത്.
താലൂക്ക് ആസ്ഥാനമടക്കം സർക്കാർ ആഫീസുകളിൽ മിക്കവയും  റാന്നി - പഴവങ്ങാടി പഞ്ചായത്തിലും , വ്യാപാര കേന്ദ്രങ്ങൾ കൂടുതലും അങ്ങാടി പഞ്ചായത്തിലും ആണുള്ളത്. റാന്നി താലൂക്കിൽ ആണ് വിശ്വ പ്രസിദ്ധമായ ശബരിമല ക്ഷേത്രം സ്ഥിതി ചെയ്യുന്നത്.

## പേരിനുപിന്നിൽ
റാന്നി എന്ന പേര് റാണി എന്ന പേരിൽനിന്നുണ്ടായതാണെന്ന് കരുതപ്പെടുന്നു. കിഴക്കൻ മലഞ്ചെരുവുകളുടെ റാണിയാണ് (മലയോരറാണി) റാന്നിയെന്നറിയപ്പെടുന്നു.

വർഗ്ഗം:പത്തനംതിട്ട ജില്ലയിലെ പട്ടണങ്ങൾ
അനിയത്തിപ്രാവ്

ഫാസിൽ രചനയും സംവിധാനവും നിർവ്വഹിച്ച് കുഞ്ചാക്കോ ബോബൻ, തിലകൻ, ഇന്നസെന്റ്, ശാലിനി എന്നിവർ പ്രധാനവേഷങ്ങളിൽ അഭിനയിച്ച് 1997-ൽ പ്രദർശനത്തിനെത്തിയ ഒരു മലയാളചലച്ചിത്രമാണ് ***അനിയത്തിപ്രാവ്***. സ്വർഗ്ഗചിത്രയുടെ ബാനറിൽ അപ്പച്ചൻ ആണ് ഈ ചിത്രം നിർമ്മിച്ചിരിക്കുന്നത്. ബാലതാരമായി പ്രശസ്തയായിരുന്ന ശാലിനി നായികയായി തിരിച്ചെത്തിയ ഈ ചിത്രത്തിലൂടെയാണ് കുഞ്ചാക്കോ ബോബൻ അഭിനയരംഗത്തേക്ക് പ്രവേശിക്കുന്നത്. ഔസേപ്പച്ചൻ ഈണമിട്ട ഗാനങ്ങളും വളരെയധികം ജനപ്രിയമായി.

മലയാള സിനിമാ ചരിത്രത്തിൽ ഏറ്റവും വലിയ വിജങ്ങളിലൊന്നായി തീർന്ന ഈ ചിത്രം ഫാസിൽ *കാതലുക്കു മരിയാതൈ* എന്ന പേരിൽ തമിഴിൽ പുനർനിർമ്മിച്ചു. *ഡോലി സജാ കെ രക്നാ* എന്ന പേരിൽ  പ്രിയദർശൻ ഹിന്ദിയിലും ഈ ചിത്രം പുനരാവിഷ്കരിച്ചു.

## ഇതിവൃത്തം
രണ്ടു വ്യത്യസ്ത മതങ്ങളിൽ നിന്നുള്ള സുധിയുടെയും (കുഞ്ചാക്കോ ബോബൻ) മിനിയുടെയും (ശാലിനി) പ്രണയകഥയാണ് ഈ ചിത്രത്തിന്റെ ഇതിവൃത്തം.

## അഭിനേതാക്കൾ
* ]] – സുധീഷ് കുമാർ (സുധി)
* ഹരിശ്രീ അശോകൻ – ചിപായി
* സുധീഷ് – രാധാമാധവൻ
* തിലകൻ – രഘുപാൽ
* ജനാർദ്ദനൻ – ഡോ. കുട്ടപ്പായി
* കൊച്ചിൻ ഹനീഫ – ഈയോ
* ഇന്നസെന്റ് – ചെല്ലപ്പൻ
* പറവൂർ ഭരതൻ – ഉദയവർമ്മ തമ്പുരാൻ
* ശങ്കരാടി – രാമചന്ദ്രൻ നായർ
* അബി – ശാന്തപ്പൻ
* ഷാജിൻ – വർക്കി
* ശാലിനി – മിനി
* ശ്രീവിദ്യ – ചന്ദ്രിക
* കെ.പി.എ.സി. ലളിത – മിനിയുടെ അമ്മ
* ചാന്ദിനി – ശ്യാമ
* കനകലത – ഗ്രേസി

## സംഗീതം
എസ്. രമേശൻ നായർ എഴുതിയ ഗാനങ്ങൾക്ക്  സംഗീതസംവിധാനം നിർവ്വഹിച്ചത് ഔസേപ്പച്ചൻ ആണ്. ഔസേപ്പച്ചൻ തന്നെയാണ് ചിത്രത്തിന്റെ പശ്ചാത്തലസംഗീതവും ഒരുക്കിയത്. ഗാനങ്ങൾ വിപണനം ചെയ്തത് സർഗ്ഗം സ്പീഡ് ഓഡിയോസ് ആണ്.
;ഗാനങ്ങൾ

## അണിയറ പ്രവർത്തകർ
* ഛായാഗ്രഹണം: ആനന്ദക്കുട്ടൻ
* ചിത്രസം‌യോജനം: ടി.ആർ. ശേഖർ, കെ.ആർ. ഗൌരീശങ്കർ
* കല: മണി സുചിത്ര
* ചമയം: പി.എൻ. മണി
* വസ്ത്രാലങ്കാരം: വേലായുധൻ കീഴില്ലം
* നൃത്തം: കുമാർ, ശാന്തി
* സംഘട്ടനം: മലേഷ്യ ഭാസ്കർ
* പരസ്യകല: സാബു കൊളോണിയ
* ലാബ്: പ്രസാദ് ഫിലിം ലബോറട്ടറി
* നിശ്ചല ഛായാഗ്രഹണം: സൂര്യ ജോൺസ്
* എഫക്റ്റ്സ്: ദാമുകുമാർ
* നിർമ്മാണ നിയന്ത്രണം: എ. കബീർ
* നിർമ്മാണ നിർവ്വഹണം: രാധാകൃഷ്ണൻ
* വാതിൽ‌പുറചിത്രീകരണം: ജെ.ജെ.എം. മദ്രാസ്
* പ്രൊഡക്ഷൻ മാനേജർ: എം.എസ്. നാഗരാജൻ
* എക്ഷിക്യൂട്ടീവ് പ്രൊഡ്യൂസർ: ബാബു ഷാ‍ഹിർ
* കോ-പ്രൊഡ്യൂസർ: മുരളീകൃഷ്ണൻ

## സ്വീകരണം
ഈ ചിത്രം ആദ്യത്തെ അതായതു ഇനീഷ്യൽ കളക്ഷൻ വളരെ കുറവായിരുന്നു പിന്നീടു മൌത്ത് പ്ബ്ലിസിറ്റിയിലാണ് വൻവിജയമായി തീർന്ന ഈ ചിത്രം കുഞ്ചാക്കോ ബോബനെ താരപദവിയിലേക്കുയർത്തി. 255 ദിവസങ്ങളിലേറെ ഈ ചിത്രം തീയറ്ററുകളിൽ ഓടി.

## വാൽകഷണം
ഗായകനും നടനുമായ കൃഷ്ണചന്ദ്രനാണ് ഈ ചിത്രത്തിലൂടെ നായകനായി അരങ്ങേറ്റം കുറിച്ച കുഞ്ചാക്കോ ബോബനു വേണ്ടി ശബ്ദം നൽകിയിരിക്കുന്നത്.

## പുറത്തേക്കുള്ള കണ്ണികൾ
* 
* ''അനിയത്തിപ്രാവ്''  – മലയാളസംഗീതം.ഇൻഫോ

വർഗ്ഗം:1997-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഫാസിൽ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
വർഗ്ഗം:ശ്രീവിദ്യ അഭിനയിച്ച മലയാള ചിത്രങ്ങൾ
വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
ഷികി

ആധുനികകാലത്ത്‌ ഹൈകുവിനെ പുനർനിർവ്വചിച്ച കവിയാണ്‌ **മത്‌സുവോകാ ഷികി **((正岡 子規, സെപ്റ്റംബർ 17, 1867 – സെപ്റ്റംബർ 19, 1902). രോഗപീഡിതമായ തന്റെ ഹ്രസ്വജീവിതത്തിനിടയിൽ നിരന്തരമായ വിമർശ്ശനങ്ങളിലൂടെയും ഹൈകുരചനയിലൂടെയും ഹൈകുവിനെ അതിന്റെ സാങ്കേതികകാർശ്യത്തിൽ നിന്നു മോചിപ്പിക്കാനുംആധുനികജീവിതത്തിന്റെ സങ്ക്‌Iർണ്ണതകളെ ആവിഷ്കരിക്കാൻ പര്യാപ്തമായ ഒരു മാധ്യമമായി മാറ്റാനുംഅദ്ദേഹത്തിനു കഴിഞ്ഞു.

1867 സെപ്തംബർ 17 ന്‌ മത്‌സുമായിൽ ജനിച്ചു. സമുരായിയായിരുന്ന അച്ഛൻ ഹയാതാ ഷികിക്ക്‌ അഞ്ചുവയസ്സുള്ളപ്പോൾ മരിച്ചു. അമ്മ യേ അധ്യാപികയായിരുന്നു. സ്കൂളിൽ വച്ചേ ഷികി എഴുത്തുതുടങ്ങിയിരിക്കുന്നു. 1883 ൽ മത്‌സുമായിൽ നിന്ന് ടോക്യോവിലേക്ക്‌ താമസം മാറ്റുകയും ഇമ്പീരിയൽയൂണിവേഴ്സിറ്റിയിൽ ക്ലാസിക്‌ ജാപ്പനീസ്‌ സാഹിത്യം പഠിക്കാൻ തുടങ്ങുകയും ചെയ്തു. 1892 ൽഅനാരോഗ്യം കാരണം പഠനം മുടങ്ങി. 1894-95 ൽ ചൈനീസ്‌-ജാപ്പനീസ്‌ യുദ്ധം റിപ്പോർട്ട്‌ചെയ്യുന്നതിനിടെ ക്ഷയരോഗബാധിതാനായതിനെത്തുടർന്ന് പിന്നീടുള്ള കാലം തന്റെകവിതാപരീക്ഷണങ്ങളുമായി വീട്ടിൽത്തന്നെകഴിഞ്ഞു. അവസാനകാലം ത്‌Iർത്തുംശയ്യാവലംബിയായെങ്കിലും തന്നെ കാണാനെത്തുന്ന സുഹൃത്തുക്കളോടും ശിഷ്യന്മാരോടുമൊപ്പംഹൈകുവിനെക്കുറിച്ചു ചർച്ച ചെയ്യാനായിരുന്നു അദ്ദേഹത്തിനുത്സാഹം. 1902 സെപ്തംബർ 9 ന്‌ തന്റെമുപ്പത്തഞ്ചാം വയസ്സിൽ അദ്ദേഹം അന്തരിച്ചു.

## അവലംബം
 

വർഗ്ഗം:ജപ്പാനീസ് കവികൾ
വെബ്‌എം പദ്ധതി

സ്വതന്ത്രവും ഉയർന്ന ഗുണനിലവാരമുള്ളതുമായ വീഡിയ കംപ്രഷൻ ഫോർമാറ്റ് നിർമ്മിക്കുന്നതിനുവേണ്ടി ഗൂഗിൾ നേതൃത്വം നല്കുന്ന ഒരു പദ്ധതിയാണ്‌ **വെബ്‌എം**.
എച്ച്.ടി.എം.എൽ.  5-നോടൊപ്പം ഉപയോഗപ്പെടുത്തുന്നതിനുള്ള സ്വതന്ത്രവും റോയൽറ്റി മുക്തവുമായ വീഡിയോ ഫോർമാറ്റാണിത്.

ബി.എസ്.ഡി. രീതിയിലുള്ള അനുവാദപ്രകാരം പുറത്തിറക്കിയിട്ടുള്ള ഒരു ഓപ്പൺ സോഴ്സ് പദ്ധതിയാണിത്. ഓൺ2 വികസിപ്പിച്ച വിപി8 വീഡിയോ കോഡെക്കും, വോർബിസ് ഓഡിയോ കോഡെക്കും ഉപയോഗപ്പെടുത്തുന്ന ഇത് കണ്ടെനർ ഫോർമാറ്റായി മട്രോസ്കയുടെ ഭാഗങ്ങൾ ഉപയോഗപ്പെടുത്തുന്നു.

## പ്രഖ്യാപനം
2010-ലെ ഗൂഗ്‌ൾ ഐ/ഒ (Google I/O) സമ്മേളനത്തിലാണ്‌ വെബ്‌എം പദ്ധതിയെക്കുറിച്ച് പ്രഖ്യാപിച്ചത്. മോസില്ല, ഓപ്പറ, ഗൂഗ്‌ൾ എന്നീ കമ്പനികൾ ഈ പദ്ധതിയുമായി സഹകരിക്കുമെന്ന് പ്രഖ്യാപിച്ച അന്നു തന്നെ അറിയിച്ചു. വിപി8 എന്ന കോഡക് ഇൻസ്റ്റാൾ ചെയ്താൽ ഇന്റർനെറ്റ് എക്സ്പ്ലോറർ 9-ലും ഇത് പ്രവർത്തിക്കും.

അതുപോലെ അഡോബി  പുതിയ ഫോർമാറ്റിനെ പിന്തുണക്കുന്ന രീതിയിലേക്ക് തങ്ങളുടെ ഫ്ലാഷ് പ്ലേയറിനെ മാറ്റുമെന്ന് അറിയിച്ചു.
## പുറമെ നിന്നുള്ള കണ്ണികൾ
* Official website
* WebM Container Guidelines
* Mozilla announcement: Open Web, Open Video and WebM
* Opera's announcement and builds with WebM support

## അവലംബം
ഗുലാം മുഹമ്മദ് നിയാസി

right|thumb|200px|ഗുലാം മുഹമ്മദ് നിയാസി
അഫ്ഗാനിസ്താനിലെ പ്രധാനപ്പെട്ട ഒരു വലതുപക്ഷ ഇസ്ലാമിക രാഷ്ട്രീയകക്ഷിയായ ജാമിയത്ത്-ഇ ഇസ്ലാമിയുടെ സ്ഥാപകനാണ് ഗുലാം മുഹമ്മദ് നിയാസി (Ghulam Mohammad Niazi) (ജീവിതകാലം 1932-1979). രാജ്യത്തെ അടിസ്ഥാനഇസ്ലാമികവാദപ്രസ്ഥാനങ്ങളുടെ തുടക്കക്കാരനായ നിയാസിക്ക്, അഫ്ഗാനിസ്താനിലെ രാഷ്ട്രീയത്തിൽ പ്രശസ്തരായ  വലതുപക്ഷരാഷ്ട്രീയനേതാക്കൾ, ശിഷ്യന്മാരും, അനുയായികളുമായുണ്ട്. ബുർഹനുദ്ദീൻ റബ്ബാനി, അബ്ദുൾ റസൂൽ സയഫ് തുടങ്ങിയവർ ഇക്കൂട്ടത്തിൽപ്പെടുന്നു. കൂട്ടത്തിലെ മറ്റൊരു പ്രമുഖനാണ് ഗുൾബുദ്ദീൻ ഹെക്മത്യാർ.

## ജീവിതരേഖ
1932-ൽ ഗസ്നിയിൽ ജനിച്ച ഗുലാം മുഹമ്മദ് നിയാസി, ഈജിപ്തിലെ പ്രശസ്തമായ അൽ-അസർ സർവകലാശാലയിൽ നിന്നാണ് ബിരുദാനന്തരബിരുദം കരസ്ഥമാക്കിയത്. പഠനത്തിനു ശേഷം 1957-ൽ അഫ്ഗാനിസ്താനിൽ തിരിച്ചെത്തിയ ഇദ്ദേഹം കാബൂൾ സർവകലാശാലയിൽ പ്രൊഫസറായി. വളരെപ്പെട്ടെന്നുതന്നെ സർവകലാശാലയിലെ ഇസ്ലാമികപഠനവിഭാഗത്തിന്റെ തലവനായും അദ്ദേഹം മാറി. ഈജിപ്തിലെ ഇഖ്‌വാൻ അൽ മുസ്ലിമുൽ (മുസ്ലീം ബ്രദർഹുഡ്) എന്ന സംഘടനയിൽ ആകൃഷ്ടനായാണ് അദ്ദേഹം അഫ്ഗാനിസ്താനിൽ അത്തരം ഒരു പ്രസ്ഥാനത്തിന് രൂപം നൽകിയത്.

ഇസ്ലാമിക ഐക്യത്തിൽ വിശ്വസിച്ചിരുന്ന നിയാസി, അഫ്ഗാനിസ്താനിൽ ഒരു ആധുനിക ഇസ്ലാമികസർക്കാരിനു വേണ്ടി പ്രവർത്തിച്ചു. 1972-ൽ നിയാസിയുടെ ശിഷ്യനായ ബുർഹനുദ്ദീൻ റബ്ബാനി, ജാമിയത്ത് ഇ ഇസ്ലാമിയുടെ നേതൃസ്ഥാനം, നിയാസിയിൽ നിന്നും ഏറ്റെടുത്തു. 

1974-ൽ മുഹമ്മദ് ദാവൂദ് ഖാന്റെ നേതൃത്വത്തിലുള്ള സർക്കാർ, നിയാസിയെ അറസ്റ്റ് ചെയ്യുകയും, തുടർന്ന് നൂർ മുഹമ്മദ് താരക്കിയുടെ നേതൃത്വത്തിലുള്ള ഖൽഖി സർക്കാരിന്റെ കാലത്ത് 1979 മേയ് 28-ന് ഇദ്ദേഹത്തെ വധിക്കുകയും ചെയ്തു.

## കുറിപ്പുകൾ
***ക.**  *അതുകൊണ്ടാണ് അഫ്ഗാനിസ്താനിലെ ഇസ്ലാമികവാദികൾ ഇഖ്‌വാനികൾ എന്ന പേരിൽ അറിയപ്പെടുന്നത്.*
***ഖ.**  *ഇരുവരും പിൽക്കാലത്ത് സോവിയറ്റ് യൂനിയനെതിരെയുൾല യുദ്ധത്തിൽ അവരവരുടെ വിഭാഗങ്ങളെ നയിച്ചിരുന്നു.* 
***ഗ.**  *[[സാസ്മാൻ-ഇ ജവാനാൻ ഇ മുസുൽമാൻ]] എന്ന മുസ്ലീം യുവസംഘടനയുടെ നേതാവായിരുന്നു [[ഗുൾബുദ്ദീൻ ഹെക്മത്യാർ]]. പിന്നീട് 1970-കളിൽ കാബൂളിലെ കമ്മ്യൂണിസ്റ്റ് ഭരണത്തിനെതിരെയും തുടർന്ന് സോവിയറ്റ് സേനക്കെതിരെയും പോരാടിയ ഒരു പ്രതിരോധകക്ഷിയുടെ നേതാവായി*.
## അവലംബം

വർഗ്ഗം:അഫ്ഗാനിസ്താനിലെ രാഷ്ട്രീയനേതാക്കൾ
പുതുക്കരി

കുട്ടനാട്ടിലെ ഒരു ഗ്രാമമാണ് **പുതുക്കരി**. ജനങ്ങളുടെ പ്രധാന ഉപജീവനമാർഗ്ഗം കൃഷിയാണ്‌. നെല്ല് ഒരു പ്രധാന കാർഷികവിളയാണ്. ഈ ഗ്രാമം സ്ഥിതി ചെയ്യുന്നത്  ആലപ്പുഴ ജില്ലയിലെ  രാമങ്കരി  പഞ്ചായത്തിലാണ്‌

## എത്തിച്ചേരാൻ
മാമ്പുഴക്കരി എടത്വാ റോഡിൽ .എടത്വാക്കു 5.5  കിമി
## പുറത്തേക്കുള്ള കണ്ണികൾ
കോതനെല്ലുർ പള്ളി

കോതനെല്ലൂർ സ്ഥിതി ചെയ്യുന്ന ഒരു ക്രൈസ്തവ ദേവാലയമാണ് കോതനെല്ലുർ പള്ളി. കന്തീശങ്ങളുടെ പള്ളി എന്നറിയ്യപ്പെടുന്ന ഈ പള്ളി സുറിയാനി കത്തോലിക്കരുടെ ആയതിനാൽ ഗർ‌വാസീസിന്റെയും പ്രോത്താസീസിന്റെയും http://en.wikipedia.org/wiki/Gervasius_and_Protasius നാമത്തിലേക്ക് ഉദയംപേരൂർ സുന്നഹദോസിന് ശേഷം മാറ്റപ്പെട്ടു.

## അവലംബം


വർഗ്ഗം:കോട്ടയം ജില്ലയിലെ ക്രിസ്ത്യൻ പള്ളികൾ
മണ്ട്രിവ ലിനക്സ്

**മണ്ട്രിവ [[ലിനക്സ്]]** ഒരു ഫ്രെഞ്ച് ലിനക്സ് വിതരണം ആണ്‌. മണ്ട്രിവ എസ് എ എന്ന പാരീസ് ആസ്ഥാനം ആയ കമ്പനി ആണ്‌ ഇത് ഇറക്കിയിരിക്കുന്നത്. ആർ.പി.എം. പാക്കേജ് മാനേജർ ആണ്‌ ഇതിലുപയോഗിച്ചിരിക്കുന്ന പാക്കേജ് മാനേജർ

## ചരിത്രം
മണ്ട്രിവ ലിനക്സിന്റെ ആദ്യ പതിപ്പ് പുറത്തു വന്നത് Red Hat Linux (version 5.1) and KDE (version 1.0) നെ ആശ്രയിച്ച് 1998 ൽ ആണ്. എന്നാൽ ഇപ്പോൾ അത് ആദ്യ പതിപ്പിൽ നിന്നും ധാരാളമായി വ്യതിചലിച്ച് സ്വന്തം ഉപകരണങ്ങളും പ്രത്യേകിച്ച് ഉപയോക്താവിൻ അതിന്റെ ഉപയോഗം എളുപ്പമാക്കത്തക്ക വിധത്തിലുള്ളതായി മാറി ക്കഴിഞ്ഞു. പുതിയ ഉപയോക്താക്കളുടെ സൌകര്യത്തിനു വേണ്ടിയുള്ള ഒരു ഓപ്പറേറ്റിംഗ് സിസ്റ്റം എന്ന ലക്ഷ്യത്തിലധിഷ്ഠിതമായി Gaël Duval ആണ് ഇത് രൂപപ്പെടുത്തിയത്. ഇദ്ദേഹം മാൻഡ്രേക്ക്സോഫ്ട് എന്ന കമ്പനിയുടെ സഹ സ്ഥാപകൻ കൂടിയാണ്. 
## പ്രത്യേകതകൾ
### ഇൻസ്റ്റലേഷൻ കൺട്രോൾ അഡ്മിനിസ്ട്രേഷൻ
Mandriva Control Center എന്നറിയപ്പെടുന്ന സംവിധാനം ഈ പതിപ്പിന്റെ ഉപയോഗം ലളിതമാക്കുന്നു.
### ഡെസ്ക്ക്ടോപ്
KDEയും GNOMEഉം ആണ് പ്രധാനമായി ഉപയോഗിക്കുന്ന ഡെസ്ക്ക്ടോപ് പണിയിടങ്ങൾ. എന്നാൽ Xfce , twimപോലുള്ളവയും ലഭ്യമാണ്.
### തീംസ്

വർഗ്ഗം:ലിനക്സ് വിതരണങ്ങൾ
ജൂനിയർ മാൻഡ്രേക്ക്

അലി അൿബറുടെ സംവിധാനത്തിൽ ജഗദീഷ്, ജഗതി ശ്രീകുമാർ, രാജൻ പി. ദേവ്, ജനാർദ്ദനൻ, കീർത്തി ഗോപിനാഥ് എന്നിവർ പ്രധാനവേഷങ്ങളിൽ അഭിനയിച്ച് 1997-ൽ പുറത്തിറങ്ങിയ ഒരു മലയാളചലച്ചിത്രമാണ് ***ജൂനിയർ മാൻഡ്രേക്ക്***. എം & സ്. പ്രൊഡക്ഷൻസിന്റെ ബാനറിൽ മമ്മി സെഞ്ച്വറി, ഷമീർ തുകലിൽ എന്നിവർ ചേർന്ന് നിർമ്മിച്ച ഈ ചിത്രം കോക്കേഴ്‌സ്, അനുപമ, എവർഷൈൻ എന്നിവരാണ് വിതരണം ചെയ്തത്. ഈ ചിത്രത്തിന്റെ രണ്ടാം ഭാഗം സീനിയർ മാൻഡ്രേക്ക് എന്ന പേരിൽ 2010-ൽ പുറത്തിറങ്ങുകയുണ്ടായി. അരുൺ കുടമാളൂർ ആണ് ഈ ചിത്രത്തിന്റെ കഥാകാരൻ. തിരക്കഥ, സംഭാഷണം എന്നിവയെല്ലാം നിർവ്വഹിച്ചത് ബെന്നി പി. നായരമ്പലം ആണ്.

## അഭിനേതാക്കൾ
* ജഗദീഷ് – പ്രദീപൻ
* കലാഭവൻ നവാസ് - സന്ദീപ്
* ജഗതി ശ്രീകുമാർ - ഓമനക്കുട്ടൻ
*കൽപ്പന - വന്ദന
* രാജൻ പി. ദേവ് ‌-നമ്പ്യാർ
* ജനാർദ്ദനൻ – ശങ്കരപ്പിള്ള
* പറവൂർ ഭരതൻ - പട്ടി മേനോൻ
* ഇന്ദ്രൻസ് - ഗോപാലൻ
* കൊച്ചിൻ ഹനീഫ - എസ്.ഐ.
*മാമുക്കോയ - കോൺസബിൾ അബു
* കീർത്തി ഗോപിനാഥ് – പ്രിയ
* റീന – സുധർമ്മ
* സീനത്ത് - വിശാലാക്ഷി/വിശാലം
*എം.എസ്. തൃപ്പൂണിത്തുറ - തങ്കുപ്പണിക്കർ
*സാഗർ ഷിയാസ് - അമേരിക്കൻ പ്രസിഡണ്ട്

## സംഗീതം
ഒ.എൻ.വി. കുറുപ്പ്, അലി അൿബർ എന്നിവർ എഴുതിയ ഇതിലെ ഗാനങ്ങൾക്ക്  സംഗീതം പകർന്നത് ദേവ് കൃഷ്ണ ആണ്. പശ്ചാത്തലസംഗീതം രാജാമണി കൊടുത്തിരിക്കുന്നു. ഗാനങ്ങൾ വിത്സൻ ഓഡിയോസ് വിപണനം ചെയ്തിരിക്കുന്നു. 
; ഗാനങ്ങൾ
# കൊന്നമലർ – കെ.ജെ. യേശുദാസ് (ഗാനരചന – ഒ.എൻ.വി. കുറുപ്പ്, അലി അൿബർ)
# എല്ലാരും പോകുഞ്ചോ – കെ.എസ്. ചിത്ര (ഗാനരചന – അലി അൿബർ)
# സോപാനം തന്നിൽ – ബിജു നാരായണൻ (ഗാനരചന – ഒ.എൻ.വി. കുറുപ്പ്, അലി അൿബർ)
# കൊന്ന മലർ – കെ.എസ്. ചിത്ര (ഗാനരചന – ഒ.എൻ.വി. കുറുപ്പ്, അലി അൿബർ)

## അണിയറ പ്രവർത്തകർ
* ഛായാഗ്രഹണം: ലാലു എ.
* ചിത്രസം‌യോജനം: ജി. മുരളി
* കല: ഗിരീഷ് മേനോൻ
* ചമയം: പട്ടണം ഷാ
* വസ്ത്രാലങ്കാരം: രവി കുമാരപുരം
* സംഘട്ടനം: മാഫിയ ശശി
* പരസ്യകല: സാബു കൊളോണിയ
* ലാബ്: ജെമിനി കളർ ലാബ്
* നിശ്ചല ഛായാഗ്രഹണം: പോൾ ബത്തേരി
* എഫക്റ്റ്സ്: മുരുകേഷ്
* ശബ്ദലേഖനം: ഇർഷാദ് ഹുസൈൻ
* വാർത്താപ്രചരണം: വാഴൂർ ജോസ്, എബ്രഹാം ലിങ്കൻ
* നിർമ്മാണ നിർവ്വഹണം: രാജൻ ഫിലിപ്പ്
* റീ റെക്കോർഡിങ്ങ്: രാജഗോപാൽ
* ലെയ്‌സൻ: സി. മുത്തു

## പുറത്തേക്കുള്ള കണ്ണികൾ
* 
* ''ജൂനിയർ മാൻഡ്രേക്ക്''  – മലയാളസംഗീതം.ഇൻഫോ

വർഗ്ഗം:1997-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:അലി അക്ബർ സംവിധാനം ചെയ്ത ചലച്ചിത്രങ്ങൾ
വർഗ്ഗം:ജി. മുരളി ചിത്രസംയോജനം ചെയ്ത ചലച്ചിത്രങ്ങൾ
മിർ അക്ബർ ഖൈബർ

അഫ്ഗാനിസ്താനിലെ കമ്മ്യൂണിസ്റ്റ് പാർട്ടിയായിരുന്ന പി.ഡി.പി.എയുടെ പാർചം വിഭാഗത്തിന്റെ നേതാവായിരുന്നു **മിർ മുഹമ്മദ് അക്ബർ ഖൈബർ** എന്ന അക്ബർ ഖൈബർ (ജീവിതകാലം:1925 - 1978 ഏപ്രിൽ 17). ഇദ്ദേഹത്തിന്റെ കൊലപാതകത്തെത്തുടർന്ന് രൂപമെടുത്ത പ്രതിഷേധപരിപാടികളുടെ ഫലമായാണ് അഫ്ഗാനിസ്താനിൽ കമ്യൂണിസ്റ്റ് ഭരണത്തിന് തുടക്കം കുറിച്ചത്.

അഫ്ഗാനിസ്താനിലെ കമ്മ്യൂണിസ്റ്റ് പാർട്ടിയുടെ (പി.ഡി.പി.എ.) സ്ഥാപകപ്രവർത്തകനായിരുന്ന മിർ അക്ബർ ഖൈബറുടെ നേതൃത്വത്തിൽ പുറത്തിറക്കിയിരുന്ന പാർചം എന്ന പത്രത്തിന്റെ പേരാണ് ബാബ്രക് കാർമാലിന്റെ നേതൃത്വത്തിലുള്ള പ്രബലവിഭാഗമായ പാർചം വിഭാഗം സ്വീകരിച്ചിരുന്നത്. മുഹമ്മദ് ദാവൂദ് ഖാൻ രാജ്യത്തിന്റെ പ്രസിഡണ്ടായിരുന്ന കാലയളവിൽ, പാർചം വിഭാഗത്തിനായി സൈനികർക്കിടയിൽ പ്രവർത്തിക്കുക എന്നതായിരുന്നു മിർ അക്ബർ ഖൈബറുടെ പ്രധാന പ്രവർത്തനം.

## ആദ്യകാലം
1925-ൽ കാബൂളിന് തെക്കുള്ള ലോഗറിൽ ആണ് അക്ബർ ഖൈബർ ജനിച്ചത്. 1959-ൽ വിപ്ലവപ്രവർത്തനങ്ങളുടെ പേരിൽ ഇദ്ദേഹം തടവിലായി. ഇക്കാലയളവിൽ ജയിലിൽ വച്ചാണ് ഖൈബർ, ബാബ്രക് കാർമാലിനെ പരിചയപ്പെടുന്നത്. തുടർന്ന് ഇരുവരും വളരെ അടുത്ത ബന്ധം പുലർത്തുകയും പി.ഡീ.പി.എയിൽ ഒരേ വിഭാഗത്തിൽ പ്രവർത്തിക്കുകയും ചെയ്തു.
## മരണം
കമ്മ്യൂണിസ്റ്റ് പാർട്ടിയിലെ പാർചം വിഭാഗത്തിന്റെ പിന്തുണയിലാണ് മുഹമ്മദ് ദാവൂദ് ഖാൻ അഫ്ഗാനിസ്താനിൽ അധികാരത്തിലെത്തിയത്. എന്നാൽ 1975-നു ശേഷം ദാവൂദ് ഖാൻ കമ്മ്യൂണിസ്റ്റ് വിരുദ്ധനിലപാടുകളായിരുന്നു സ്വീകരിച്ചിരുന്നത്. ഇതിനിടയിൽ 1978 ഏപ്രിൽ 17-നാണ് മിർ അക്ബർ ഖൈബർ കൊല്ലപ്പെട്ടത്. ഖൈബറിന്റെ കൊലയാളി, ദാവൂദ് ഖാന്റെ ആളുകളാണോ അതോ ഖൈബറിന്റെ തന്നെ മാർക്സിസ്റ്റ് എതിരാളികാളാണൊ എന്നും, കൊലചെയ്യപ്പെട്ട സാഹചര്യവും ശരിയായി വിലയിരുത്തപ്പെട്ടിട്ടില്ലെങ്കിലും മാർക്സിസ്റ്റുകാർ ഈ കൊലപാതകം ദാവൂദിനു മേൽ ചാർത്തുകയും ഇതേത്തുടർന്നുണ്ടായ സോർ വിപ്ലവത്തിൽ കമ്മ്യൂണിസ്റ്റുകൾ അധികാരത്തിലെത്തുകയും ചെയ്തു.

## അവലംബം

വർഗ്ഗം:അഫ്ഗാനിസ്താനിലെ രാഷ്ട്രീയനേതാക്കൾ
വർഗ്ഗം:1925-ൽ ജനിച്ചവർ
മധുരം ഗായതി

ഒ.വി. വിജയൻ എഴുതിയ ഒരു മലയാളം നോവലാണ്‌ **മധുരം ഗായതി** (1990) 
. ഈ കാൽ‌പ്പനിക നോവലിലെ നായകൻ പറക്കുന്ന ഒരു ആൽ‌മരവും നായിക സുകന്യ എന്ന ഒരു വനകന്യകയുമാണ്‌.
## അവലംബം


വർഗ്ഗം:മലയാളം നോവലുകൾ
വർഗ്ഗം:ഒ.വി. വിജയൻ എഴുതിയ നോവലുകൾ
ദില്ലിവാല രാജകുമാരൻ

രാജസേനന്റെ സംവിധാനത്തിൽ ജയറാം, കലാഭവൻ മണി, ബിജു മേനോൻ, മഞ്ജു വാര്യർ, ചാന്ദിനി എന്നിവർ പ്രധാനവേഷങ്ങളിൽ അഭിനയിച്ച് 1996-ൽ പ്രദർശനത്തിനെത്തിയ ഒരു മലയാളചലച്ചിത്രമാണ് ***ദില്ലിവാല രാജകുമാരൻ***. അനുപമ സിനിമയുടെ ബാനറിൽ കൊച്ചുമോൻ നിർമ്മാണം ചെയ്ത ഈ ചിത്രം സെഞ്ച്വറി ഫിലിംസ് ആണ് വിതരണം ചെയ്തത്. ഈ ചിത്രത്തിന്റെ കഥ ബാബു ജി. നായരുടേതാണ്. തിരക്കഥ, സംഭാഷണം എന്നിവയെല്ലാം നിർവ്വഹിച്ചത് റാഫി മെക്കാർട്ടിൻ ആണ്.

## അഭിനേതാക്കൾ
* ജയറാം – അപ്പു
* ബിജു മേനോൻ – വീരേന്ദ്രൻ
* ഒടുവിൽ ഉണ്ണികൃഷ്ണൻ – രാമവർമ്മ
* കലാഭവൻ മണി – മണി
* നരേന്ദ്രപ്രസാദ് – മഹാരാജാവ്
* കെ.ടി.എസ്. പടന്നയിൽ – വല്യമ്മാമ
* ഇന്ദ്രൻസ്
* ജോസ് പല്ലിശ്ശേരി – കൃഷ്ണ മൂർത്തി
* നാദിർഷ – ബാലൻ
* പൂജപ്പുര രവി – ജനാർദ്ദനൻ
* കൊച്ചുപ്രേമൻ
* മഞ്ജു വാര്യർ – മായ
* ശ്രീവിദ്യ – പത്മിനി
* ചാന്ദിനി – അമ്മു
* വത്സല മേനോൻ

## സംഗീതം
എസ്. രമേശൻ നായർ എഴുതിയ ഗാനങ്ങൾക്ക്  സംഗീതസംവിധാനം നിർവ്വഹിച്ചത് ഔസേപ്പച്ചൻ ആണ്. ഗാനങ്ങൾ വിപണനം ചെയ്തത് ബിഗ് ബി. ചിത്രത്തിന്റെ പശ്ചാത്തലംസംഗീതം ഒരുക്കിരിക്കുന്നതും ഔസേപ്പച്ചൻ ആണ്.
; ഗാനങ്ങൾ
# അകലെ നിഴലായ് അലിയും കിളിയേ – ബിജു നാരായണൻ, ബി. അരുന്ധതി
# നിലാതിങ്കൾ ചിരി മായും – കെ.എസ്. ചിത്ര
# പൂവരശിൻ കുട നിവർത്തി – കെ.എസ്. ചിത്ര
# കലഹപ്രിയേ നിൻ മിഴികളിൽ – പി. ഉണ്ണികൃഷ്ണൻ, കെ.എസ്. ചിത്ര
# നിലാത്തിങ്കൾ ചിരി മായും – ബിജു നാരായണൻ
# പ്രണവത്തിൻ സ്വരൂപമാം – ബി. അരുന്ധതി, സിന്ധു, ശ്രീരേഖ

## അണിയറ പ്രവർത്തകർ
* ഛായാഗ്രഹണം: വേണു ഗോപാൽ
* ചിത്രസം‌യോജനം: ഹരിഹരപുത്രൻ
* കല: ഗംഗൻ തലവിൽ
* ചമയം: പട്ടണം റഷീദ്
* വസ്ത്രാലങ്കാരം: ഇന്ദ്രൻസ്
* സംഘട്ടനം: പഴനിരാജ്
* പരസ്യകല: കൊളോണിയ
* ലാബ്: ജെമിനി കളർ ലാബ്
* നിശ്ചല ഛായാഗ്രഹണം: സൂര്യ പീറ്റർ
* എഫക്റ്റ്സ്: മുരുകേഷ്
* വാർത്താപ്രചരണം: വാഴൂർ ജോസ്, എബ്രഹാം ലിങ്കൻ
* നിർമ്മാണ നിയന്ത്രണം: എ.ആർ. കണ്ണൻ
* വാതിൽ‌പുറ ചിത്രീകരണം: ശ്രീവിശാഖം
* എക്സിക്യൂട്ടീവ് പ്രൊഡ്യൂസർ: പ്രേം പ്രകാശ്
* ലെയ്‌സൻ: മാത്യു ജെ. നേര്യം‌പറമ്പിൽ

## പുറത്തേക്കുള്ള കണ്ണികൾ
* 
* ''ദില്ലിവാല രാജകുമാരൻ''  – മലയാളസംഗീതം.ഇൻഫോ

വർഗ്ഗം:1996-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:രാജസേനൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:എസ്. രമേശൻ നായർ ഗാനങ്ങളെഴുതിയ ചലച്ചിത്രങ്ങൾ‎
വർഗ്ഗം:ജയറാം -മഞ്ജുവാരിയർ ജോഡി
വർഗ്ഗം:ഔസേപ്പച്ചൻ സംഗീതം പകർന്ന ചലച്ചിത്രങ്ങൾ
വർഗ്ഗം:ജയറാം അഭിനയിച്ച മലയാളചലച്ചിത്രങ്ങൾ
വർഗ്ഗം:മഞ്ജു വാരിയർ അഭിനയിച്ച ചലച്ചിത്രങ്ങൾ
പെരുന്തേനരുവി വെള്ളച്ചാട്ടം

കേരളത്തിൽ മദ്ധ്യതിരുവിതാംകൂറിലെ പത്തനംതിട്ടയിൽ നിന്നും 35 കിലോമീറ്റർ അകലെ സ്ഥിതിചെയ്യുന്ന ഒരു വെള്ളച്ചാട്ടമാണ് **പെരുന്തേനരുവി**. ഇത് പത്തനംതിട്ടജില്ലയിലെ ഒരു പ്രധാന വിനോദസഞ്ചാരകേന്ദ്രമാണ്. പശ്ചിമഘട്ടത്തിലെ മലനിരകളിൽ പമ്പാനദിയുടെ ഒരു പോഷകനദിയായ പെരുന്തേനരുവിയിലാണ് ഈ വെള്ളച്ചാട്ടം. പമ്പാനദിയിൽത്തന്നെ പെരുന്തേനരുവിയ്ക്കു കുറച്ചു മുകൾ ഭാഗത്തായി ''പനംകുടുന്ത അരുവി'', നാവീണരുവി എന്നീ ചെറു വെള്ളച്ചാട്ടങ്ങളും നിലനിൽക്കുന്നു.

## എത്തിച്ചേരാൻ
കോട്ടയം, എരുമേലി, മുക്കൂട്ടുതറ , ചാത്തൻതറ വഴിയോ,  തിരുവല്ല, പത്തനംതിട്ട , റാന്നി,  വെച്ചൂച്ചിറ നവോദയ സ്കൂൽ ജംഗ്ഷൻ വഴിയോ പെരുന്തേനരുവിയിലെത്താം. നയനമനോഹരങ്ങളായ പാറക്കെട്ടുകളാണ് ഇവിടെയുള്ളത് ശക്തൻവേലൻ കഥകളുമായി ബന്ധപ്പെട്ട മിത്തിനെക്കുറിച് ഡിസി ബുക്ക്സ് പ്രസിദ്ധീകരിച്ച 'പമ്പാനദി  -പരിസ്ഥിതി, സംസ്കാരം,പരിപാലനം ' എന്ന പുസ്തകത്തിൽ 'പെരുന്തേനരുവി ഒരു മിത്തോളജിക്കൽ വായന എന്ന തലക്കെട്ടോടെ പ്രതിപാദിച്ചിരിക്കു.പത്തനംതിട്ട ജില്ലയിലെ റാന്നി താലൂക്കിൽ വെച്ചൂച്ചിറ ഗ്രാമപഞ്ചായത്തിലാണ് പെരുന്തേനരുവി. അനേകം വിനോദ സഞ്ചാരികൾ ഇവിടം കാണാൻ എത്താറുണ്ട്. പരിചയമില്ലാത്തവർക്ക്  ഇവിടെ അപകടം പറ്റാൻ സാധ്യതയുണ്ട്. കേരള ടൂറിസം വകുപ്പിന്റെ വകയായി വിനോദസഞ്ചാരികൾക്കായി ഇവിടെ നിർമ്മാണപ്രവർത്തനങ്ങൾ നടന്നുവരുന്നു. വെച്ചൂച്ചിറയിലെയും സമീപ പഞ്ചായത്തിലെയും ജനങ്ങൾക്ക്‌ ശുദ്ധജലവിതരണത്തിനും ഇത് ജലസ്രോതസ്സായി ഉപയോഗിക്കുന്നു.

## ചിത്രശാല

പ്രമാണം:Perunthenaruvi Pathanamthitta (11).jpg
പ്രമാണം:Perunthenaruvi Pathanamthitta (13).jpg
പ്രമാണം:Perunthenaruvi Pathanamthitta (17).jpg
പ്രമാണം:Perunthenaruvi Pathanamthitta (19).jpg


## അവലംബം
എം.പി. അപ്പൻ

മഹാകവി **എം. പി. അപ്പൻ** ഒരു മലയാള കവിയും സാഹിത്യകാരനുമായിരുന്നു (1913-2003). തിരുവനന്തപുരം ജില്ലയിലെ 1913-ൽ ജനിച്ചു.  തിരുവനന്തപുരം യൂണിവേഴ്സിറ്റി കോളേജിൽ നിന്നും ബി.എ പാസായി. അധ്യാപകനായി  ജോലിയിൽ പ്രവേശിച്ച അദ്ദേഹം ഡി. എ.ഒ  ആയാണ്‌  സർവ്വീസിൽ നിന്ന് വിരമിച്ചത്. 1957 മുതൽ 1967 വരെ കേരള സാഹിത്യ അക്കാദമി അംഗമായിരുന്നു.

നാല്പ്പതോളം കവിതാ സമാഹാരങ്ങൾ പ്രസിധീകരിച്ചിട്ടുണ്ട്, അദ്ദേഹത്തിന്റെ പ്രധാന കൃതികളിൽ കേരള സാഹിത്യ അക്കാദമി അവാറ്ഡ് ലഭിച്ച ഉദ്യാനസൂനം, വെള്ളിനക്ഷത്രം, സുവർണ്ണോദയം എന്നിവ ഉൾ‌പ്പെടുന്നു.
## പുരസ്കാരങ്ങൾ
*ഉള്ളൂർ അവാർഡ് - 2003 
*വള്ളത്തോൾ അവാർഡ് - 1995 
*എഴുത്തച്ചൻ അവാർഡ് - 1998
*കേരള സാഹിത്യ അക്കാദമി അവാർഡ് - 1973
*ആശാൻ പ്രൈസ്
*ശൂരനാട് കുഞ്ഞൻ‌പിള്ള അവാർഡ്

## അവലംബം


വർഗ്ഗം:1913-ൽ ജനിച്ചവർ
വർഗ്ഗം: 2003-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഡിസംബർ 10-ന് മരിച്ചവർ

വർഗ്ഗം:മലയാളകവികൾ
വർഗ്ഗം:തിരുവനന്തപുരം ജില്ലയിൽ ജനിച്ചവർ
വർഗ്ഗം:വള്ളത്തോൾ പുരസ്കാരം ലഭിച്ചവർ
വർഗ്ഗം:കവിതക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:ഉള്ളൂർ അവാർഡ് ലഭിച്ചവർ